Ulasan Ghost of Tsushima: apabila Samurai bertemu Ghost! Mana satu anda pilih untuk selamatkan Tsushima?

Saya tahu ramai yang menantikan Ghost of Tsushima. Pertama kali diumumkan semasa Paris Games Week 2017, ini adalah game pertama yang dibuat oleh Sucker Punch sejak Infamous Second Son dan Infamous First Light, yang kedua-dua dilancarkan pada tahun 2014. Sepatutnya keluar untuk PlayStation 4 pada 26 Jun, Ghost of Tsushima ditunda ke 17 Julai berikutan penangguhan The Last of Us Part II.

Pengembaraan open-world game ini sangat mendalam dan luas kerana menggunakan sejarah Jepun feudal sebagai inspirasi. Dianggap sebagai salah satu game terbesar untuk keluar di PlayStation 4 sebelum PlayStation 5 dilancarkan pada akhir tahun, pemain harus menewaskan askar paling menakutkan dalam sejarah. Mari kita selami segala maklumat yang saya perolehi dan apa yang anda patut tahu tentang game PlayStation 4 eksklusif ini.

Latar belakang
Pemain akan mengawal protagonis Jin Sakai, yang merupakan samurai terakhir dan satu-satunya pertahanan yang harus menentang segerombolan aksar Mongolia yang menyerang pulau Tsushima. Jin Sakai ialah samurai yang memegang pada prinsip, tetapi untuk selamatkan negaranya, dia harus lupa tentang tradisi, berubah menjadi pahlawan baru, dan melindungi segalanya yang dia hargai tanpa pedulikan apa-apa cara.
Berdasarkan serangan pertama Mongolia ke atas Jepun pada tahun 1274, tentera-tentera Mongolia, yang menggunakan senjata dan taktik militari yang tidak diketahui oleh orang Jepun, telah menakluki dan menghancurkan banyak negara dan hanya tinggal Tsushima sahaja di antara mereka dan tanah besar Jepun.
Sudah tentu, Jin tidak akan melawan tentera Mongol tersebut seorang diri dan harus mencari sokongan rakan lama atau sekutu baru -seperti Masako, pemanah yang kita lihat dalam trailer permainan dan Ishikawa, yang memberi busur kepada Jin. Jelas, untuk merekrut warga-warga Tsushima demi berperang di sisimu bukanlah sesuatu yang mudah – tetapi amat diperlukan.
Watak-watak

1 of  3

-
+

Jin Sakai: Semasa Jin memulakan permainan sebagai samurai, dia akan belajar kemahiran dan menggunakan taktik yang menyerupai ninja untuk membentuk identiti baru bernama Ghost. Semasa bermain, anda akan belajar lebih banyak mengenai Jin, dan ancaman yang dihadapinya, sekutu yang membantunya sepanjang perjalanan, dan apa yang harus dia gadaikan untuk menjadi kuat.
Shimura: Shimura adalah Jito (tuan) Tsushima. Dia adalah samurai serta pakcik kepada Jin. Shimura melatih Shimura sejak kecil dengan cara samurai tradisional, dan semakin bimbang dengan taktik yang Shimura mula pakai ketika dia meninggalkan ajarannya untuk menjadi Ghost.
Khotun Khan: Khan ialah jeneral dan pemimpin askar Mongolia yang menyerang Pulau Tsushima. Seorang yang kejam dan sangat licik, dia menggunakan semua ilmu yang dia tahu tentang samurai untuk membunuh mereka. Dia adalah musuh brutal, dan tidak harus dipandang rendah.
Sebenarnya ada banyak lagi watak, tapi saya taknaklah spoiler semua di sini. Di atas adalah tiga watak utama yang membentuk jalan cerita permainan di Ghost of Tsushima.
Sistem pertempuran Ghost of Tsushima

Ghost of Tsushima menawarkan dua pilihan kepada pemain di mana anda boleh bermain sebagai Samurai atau Ghost. Seorang Samurai sentiasa berdepan dengan musuh bersenjatakan katana dan busur anak panah, manakala Ghost membunuh musuh daripada bayang-bayang dengan bantuan alatan ninja. Jangan silap sangka. Kedua-dua Samurai & Ghost bukanlah mod berbeza dan merupakan cara pendekatan pemain di dalam permainan. Di bawah saya akan menjelaskanya dengan lebih khusus.
Sebagai samurai, pertahanan adalah fokus utama. Jin sentiasa berjaga-jaga, dan tidak banyak bergerak untuk membiarkan musuh datang kepadanya. Walaupun dia dapat menyerang musuh dengan bebas menggunakan pedang, “parry” atau mengelak dapat membuka pertahanan musuh untuk satu serangan membunuh. Dengan fokus kepada ketepatan, mengkaji pergerakan musuh adalah lebih bagus daripada menyerang sesuka hati.

Serangan ini memang mengerikan dan boleh memotong anggota badan musuh. “Parry” juga boleh digunakan semasa bertarung dengan musuh yang ramai. Apabila bertarung dengan orang ramai, anda perlu menepati masa “parry” dengan betul untuk menepis semua jenis serangan, termasuk pedang, tombak, perisai, dan anak panah. Di atas badan musuh, anda boleh lihat sebuah bar yang dapat dikosongkan dengan serangan pemain. Sekiranya kosong, musuh akan terhuyung-hayang dan terdedah kepada serangan anda. Jangan tunggu lagi! Mari membantai!

Resolve adalah mekanik pertempuran yang penting di Ghost of Tsushima yang diwakili oleh bulatan-bulatan kecil di atas HP bar di sudut kiri bawah. Semasa anda membunuh atau “parry” musuh, bar Resolve akan mula dipenuhi dan muncul sebagai bulatan kuning. Anda dapat menggunakan Resolve untuk menyembuh semula HP atau menggunakan teknik-teknik khas dalam pertempuran.

Walaupun kita boleh bertarung secara berdepan, itu tidak bermakna Jin tidak boleh gunakan alatan ninjanya. Antara alatannya ialah:

Kunai
Sticky bomb
Smoke bomb
Firecracker
Wind chime
Black powder bomb
Explosive arrow

Antara kaedah yang pemain boleh guna bersama alatan di atas ialah seperti membuang wind chime untuk mengalihkan perhatian musuh, atau menggunakan smoke bomb untuk membutakan mereka. Walaupun anda tertangkap pun, Kunai boleh dilemparkan  untuk mencederakan musuh berdekatan bagi melambatkan pergerakan mereka.

Sekiranya bimbang untuk melawan tentera Mongolia secara berdepan, anda boleh menggunakan teknik penyelinapan untuk membunuh mereka dan menimbulkan rasa takut. Di sini, kita tidak perlu bersusah payah dan serang hendap mereka daripada lokasi yang selamat. Apabila menyelinap di belakang musuh, anda boleh menekan butang [empat segi] untuk membunuh mereka dengan senyap dengan tikaman pisau ke leher.
Semasa bermain sebagai Ghost, mereka akan belajar untuk takut dan melarikan diri apabila melihat kelibat anda. Menjadi Ghost adalah sesuatu yang orang boleh kata pengecut atau penakut, tetapi ia merupakan pendekatan yang berkesan. Jangan kantoi pula! Nanti sia-sia usaha anda. Elakkan pandangan musuh, yang ditunjukkan melalui meter visual di atas kepala mereka. Selagi tidak penuh, posisi anda masih selamat.

Untuk membantu mencapai tempat sembunyi yang lebih baik, Jin mempunyai “grappling hook” untuk memanjat bangunan atau persekitaran yang lebih tinggi dan boleh digunakan semasa lompat. Lokasi yang tinggi dapat digunakan untuk “death from above“, yang boleh diteruskan ke musuh kedua jika ada yang berdekatan.
Selain itu, anda boleh mengalihkan perhatian musuh dengan melemparkan “wind chime” atau “firecracker”. Musuh akan menyiasat bunyi pelik itu, lalu memudahkan anda untuk memecahbelahkan formasi mereka. Terdapat juga segmen di mana anda dapat berjumpa sekumpulan musuh lalu mengaktifkan sistem “slow-motion” yang melambatkan masa untuk Jin membunuh semua musuh berturut-turut sekaligus.
Di samping itu, objek di sekeliling juga boleh digunakan oleh Jin untuk bantu membunuh musuh seperti menembak sarang tebuan supaya ia kejar askar, atau menembak tong minyak yang kemudian akan meletup pada sekumpulan askar.

1 of  4

-
+

Protagonis boleh menggunakan “stance” (gaya pertempuran) yang berbeza untuk jenis musuh yang berbeza. Stance yang berbeza boleh melakukan lebih banyak damage pada jenis musuh tertentu, dan anda dapat melihatnya pertukaran stance pada cara Jin memegang pedangnya dan menyerang. Harus diingatkan bahawa setiap gaya pertempuran boleh ditukar pada bila-bila masa dan boleh digunakan untuk mana-mana musuh. Untuk Stone stance, ia boleh didapati pada awal permainan, tetapi Water stance hanya akan dibuka selepas Jin tawan tiga atau lebih kawasan Mongolia. Perkara yang sama diaplisikan untuk Wind dan Moon stance di mana jumlah yang perlu ditawan akan bertambah untuk dibuka. Berikut adalah senarai:
Stone Stance: Berkesan untuk musuh yang memakai pedang;
Water Stance: berkesan untuk tentera berperisai;
Wind Stance: Berkesan untuk musuh yang memakai lembing;
Moon Stance: Berkesan untuk musuh-musuh yang besar dan tinggi;

Apabila musuh mengetahui lokasi anda, yang ditunjukkan melalui meter visual yang dipenuhkan di atas kepala mereka, anda dapat menekan d-pad [atas] untuk memasuki adegan “standoff”, yang merupakan pertempuran sinematik yang bergantung pada masa dan kesabaran. Sucker Punch Productions menjemput khas dua orang samurai Jepun sebenar yang merupakan pakar Tenshinryu Hyohou untuk melakukan “motion capture” dan panduan aksi. Saya berharap pemain tidak cepat bosan macam saya lah. Mula-mula, memanglah “wow! cool gila ada gaya ala-ala filem” tapi kalau dah sampai berpuluh-puluh kali tengok, siapa je yang tidak bosan.

Walaupun pertempuran adalah antara fokus utama, ia sebenarnya sedikit mengecewakan. Secara keseluruhan, aksinya memang hebat tetapi tiada apa-apa yang baru. Operasi pertempurannya tidak lancar berbanding permainan lain yang saya cuba dan sudut pandangan pemain amat sukar untuk dikawal kadang-kala, dan boleh dihalang oleh pokok atau bangunan semasa bertarung.
Sama juga untuk aspek Ghost. Musuh tidak boleh “lock-on”, dan kita perlu mengubah pandangan sendiri. Banyak kali saya dijumpai oleh musuh dan gagal untuk menyembunyikan diri lalu terpaksa bertarung mereka. Sebagai info yang terakhir, kadang kala musuh yang tertewas sebenarnya masih belum mati, jadi anda sendiri perlu periksa dan memberi “final kill”.
Sistem Naik Taraf

Teknik adalah kemahiran khas yang Jin boleh belajar, menambah baik, dan guna dalam pertempuran. Ia dapat dilihat dengan masuk ke menu Techniques dan mempengaruhi pengalaman pemain dalam memerangi pelbagai musuh. Bergantung pada pilihan anda, anda boleh memilih untuk menjadikannya sebagai pahlawan yang hebat, pembunuh yang licik, atau gabungan antara keduanya.
Gunakan skill point untuk membuka kemahiran baru atau naik taraf kemahiran sedia ada. Perkara pertama adalah untuk melihat sama ada anda ingin menjadi Samurai atau Ghost. Sekiranya anda ingin bermain membunuh secara senyap, disarankan agar skill point ditambahkan ke kemahiran Ghost terlebih dahulu. Ubah suai kemahiran Jin mengikut waktu dan belajar taktik baru untuk dapatkan kelebihan ketika mempertahankan pulau Tsushima dan rakan-rakan. Landskap adaptif dan pendekatan organik untuk bertarung menjadikan pulau Tsushima sebagai lokasi yang sempurna untuk mencampurkan dan memadankan kemahiran, senjata, dan taktik untuk mencari gabungan pertempuran paling tepat bagi gaya permainan anda.

Tapi bukan itu sahaja.. Jin juga mempunyai empay teknik tertentu bernama Mythic Techniques yang memerlukan cas Resolve untuk menggunakannya. Mythic Techniques tidak boleh dibuka dengan skill points dan memerlukan pemain untuk menyelesaikan misi sampingan. Kalau nak buka pun susah, terang-terang teknik ni kuat! Dikelaskan sebagai seni pertempuran legenda, Mythic Techniques ialah serangan pasti membunuh yang tidak boleh ditahan serta boleh takutkan musuh sekeliling.
Adakah Ghost of Tsushima susah?

Ghost of Tsushima sebenarnya tidaklah susah sangat berbanding siri Dark Souls atau Sekiro tetapi itu tidak bermakna ia tidak mencabar. Dengan fokus pada pemain hardcore, ia mempunyai kesukaran yang akan menyesuaikan diri ketika watak anda semakin kuat. Askar Mongolia yang paling lemah pun sebenarnya dapat membunuh anda dengan cepat, walaupun anda sudah jauh maju dalam permainan.
Sebagai contoh, askar Mongolia boleh menyerang dengan lima kombo. Masa reaksi mereka adalah sangat lambat pada serangan pertama, tetapi kelajuan pada serangan seterusnya adalah lebih cepat. Selain itu, beberapa musuh juga akan menggunakan taktik serangan hendap beramai-ramai. Semasa mempertahankan daripada satu musuh, anda juga harus memperhatikan tindakan musuh lain. Bila anda main, barulah anda tahu kesukaran yang saya maksudkan.
Pada masa yang sama, musuh akan ditemani oleh burung helang atau anjing pemburu yang tanggungjawab adalah untuk mengesan Jin. Sekiranya terkantoi, mereka juga akan menyerang Jin. Elemen-elemen di atas hanya akan menambah kesukaran dan ia terpulang kepada kreativiti anda untuk cari cara baru bagi mengatasinya.
Pengembaraan dunia luas

Sucker Punch memilih Jepun feudal sebagai latar belakang mereka kali ini. Sebagai ringkasan, Ghost of Tsushima berlaku pada tahun 1274, dan anda berada di pulau Tsushima yang terbahagi kepada 3 bahagian. Setiap peristiwa ini berlaku di atas pulau tersebut yang dipenuhi dengan pelbagai lokasi, bandar, dan orang. Anda akan meneroka di persekitaran yang luas sambil menemui watak-watak unik, mercu tanda kuno, dan keindahan alam semula jadi Tsushima yang terdiri daripada kawasan ladang, kuil kuno, hutan, pinggiran desa dan kawasan pergunungan.
Skala dunia Tsushima memang luas, dan anda memiliki kebebasan untuk menjelajahnya ikut sesuka hati. Anda boleh berjalan kaki, memanjat dinding, dan menunggang kuda (pemain dapat memilih kuda dan namakannya) di sepanjang perjalanan. Dunianya memang terperinci, dan merupakan tempat yang anda boleh berehat seketika untuk menikmati keindahannya.

Tiada titik arah ditunjukkan di paparan skrin yang selalunya menjadi panduan ke mana anda harus pergi kerana Sucker Punch ingin meminimumkan maklumat yang dipaparkan. Sebaliknya, pemain akan menggunakan peta hitam-putih untuk menandakan lokasi yang ingin pergi. Jin kemudian akan melemparkan bunga ke udara untuk mengetahui arah angin ke lokasi tujuannya. Tindakan ini, yang bernama Guiding Wind, akan menunjukkan jarak di sudut kiri atas skrin yang memberitahu Jin sejauh mana dia perlu pergi.

Walaupun anda mempunyai kebebasan untuk menjelajahi dunia, banyak destinasi akan dihuni oleh tentera Mongolia. Apabila menemui lokasi baru, nama kawasan akan diberitahu bersertakan amaran bahawa ia adalah “kawasan Mongolia.” Setelah menawan kawasan itu, peta akan menunjukkan kawasan di bawah kuasa anda, dan pada masa yang sama, memperolehi sumber dan peningkatan yang penting.

Ketika dia menemui lokasi baru, Jin akan menemui kuil-kuil Inari yang dapat diinteraksi melalui panduan seekor musang. Dia diberi pilihan untuk “honor the shrine.” Sekiranya anda buat, Jin boleh membuka slot Charm tambahan untuk meningkatkan abiliti pertempurannya. Harus diingatkan bahawa tiga kuil diperlukan untuk membuka satu slot Charm baru.

Sekiranya menemui burung emas, jangan lupa untuk mengikutinya. Ia akan membawa anda ke kolam air panas yang belum diterokai. Kolam air panas ini dapat meningkatkan kekuatan fizikal dan memulihkan kesihatan maksimum. Akhir sekali tentang pengembaraan ialah ketika jalan cerita semakin maju, jika pemain sudah sampai peta ketiga, mereka tidak boleh kembali ke peta pertama atau kedua.
Sistem customization

Set baju perisai Jin boleh diubah suai sepenuhnya, dan ia bukan hanya sekadar untuk penampilan. Set perisai yang berbeza akan membawa kelebihan dan efek yang berbeza untuk kedua-dua gaya pertempuran Samurai dan Ghost. Setiap kali meningkatkan perisau atau baju Jin, penampilannnya juga akan ubah. Sebagai contoh, jika meningkatkan perisai ke tahap baru, ia akan menambah perisai tambahan di bahu atau menukar reka bentuk topi perisai.
Semasa menjelajah dunia, anda dapat mengumpul sumber yang boleh dijadikan pewarna untuk mengubah warna pakaian. Anda boleh mengutip buluh, kain, dan apa-apa yang disenaraikan sebagai “supplies” untuk aspek customization. Malah, daun-daun yang anda kutip pun boleh digunakan untuk mengubah perisai.

Charm yang saya sebut di atas juga boleh meningkatkan alatan Jin. Jika dia menggunakan Charm of Unseen Respite, bom asapnya menambah balik 25% HP-nya. Charm of Toxic Demise pula boleh menambah racun pada alatan Wind Chime. Charm of Okuninushi pula membolehkan Jin untuk perlahan-lahan memulihkan HP-nya di luar pertempuran. Betapa pentingnya Charm!
Fitur-fitur tambahan

Untuk mereka yang gemar filem samurai Jepun, Ghost of Tsushima menampilkan efek “black-and-white” yang mengubah permainan seperti filem klasik samurai. Untuk mod foto, Sucker Punch menambah beberapa fitur unik. Selain daripada pilihan biasa seperti depth of field, color grading, kedudukan kamera dan lain-lain, pemaju mahu pergerakan dan momentum permainan ditunjukkan dalam foto-foto ini. Mod foto membolehkan anda mengubah kelajuan dan arah angin, serta memilih partikel yang terapung di sekeliling Jin. Mod foto juga membolehkan anda memilih lagu daripada soundtrack permainan, yang memberi anda vignette-vignette kecil berbanding sebuah foto statik.
Pendapat

Pelbagai permainan video dan filem mengambil pengaruh daripada budaya samurai. Untuk Ghost of Tsushima, yang mempunyai banyak rujukan pada filem samurai klasik dan dunia open-world luas dan serba indah, ia akan dikenali sebagai salah satu permainan video utama yang akan dikeluarkan secara eksklusif untuk konsol PlayStation 4, sebelum PlayStation 5 dan Xbox Series X keluar pada hujung tahun ini.
Ghost of Tsushima akan mengakhiri era PlayStation 4 sebagai sebuah karya yang menunjukkan kerumitan emosi sebuah media interaktif yang sedang berkembang. Saya sangat kagum dengan usaha mereka untuk menjadikan game ini antara yang terbagus daripada segi sejarah dan tidak sabar untuk tahu bagaimana ia akan memajukan barisan game akan datang.
Ditemani beberapa peningkatan pada sistem permainan keseluruhan, saya rasa ia layak menjadi salah satu permainan video terbaik di PS4 berkat kesungguhan Sucker Punch untuk memperkenalkan sesuatu yang baru untuk genre yang sudah terkenal.

Walaupun ada beberapa kekurangan dengan sistem pertempuran dan elemen permainan seperti menggunakan butang R2 untuk berinteraksi (memang saya kekok), saya memberi 9/10 kepada Ghost of Tsushima kerana nilai pembaharuan yang diterapkan. Saya berharap game ini menarik untuk anda seperti mana ia menarik untuk saya dan jangan lupa untuk dapatkan Ghost of Tsushima apabila ia keluar pada 17 Julai nanti. Untuk segala liputan, berita, temuramah eksklusif kami bersama pemaju Ghost of Tsushima, sila klik di sini. Maka, saya tamatkan ulasan ini dan sehingga kita berjumpa lagi, selamat ber-gaming!
 Muat turun di sini

Ghost of TsushimaPublisher: Sony Interactive EntertainmentDeveloper: Sucker PunchRelease Date: 2020-07-17PlayStation 4, PlayStation 5
Ghost of Tsushima ialah game open-world samurai action daripada developer Sucker Punch. Dengan Tsushima di ambang kemusnahan, Jin Sakai mesti mengorbankan segala-galanya untuk menewaskan penjajah Mongol yang kejam dan melindungi orangnya. Ketika dia memulakan pengembaraan epik untuk membebaskan Tsushima, dia terpaksa mengetepikan tradisi samurai dan berubah menjadi pahlawan baru.

Jangan lupa untuk ikuti kami di TikTok!
  @gamersantaimy
The Review

                    Ghost of Tsushima

9
Score

Ghost of Tsushima akan mengakhiri era PlayStation 4 sebagai sebuah karya yang menunjukkan kerumitan emosi sebuah media interaktif yang sedang berkembang. Dengan kajian menyeluruh pada budaya dan sejarah Jepun, serta beberapa peningkatan pada sistem permainan keseluruhan, saya rasa ia layak menjadi salah satu permainan video terbaik di PS4 berkat kesungguhan Sucker Punch untuk memperkenalkan sesuatu yang baru untuk genre yang sudah terkenal.

PROS
 Jalan cerita yang menarik Sistem pertempuran yang inovatif Mekaniks yang berbeza dengan game open-word lain

CONS
 Kawalan kamera yang kurang bagus dan sering terhalang Aspek "stealth" tidak ada pembaharuan

Review Breakdown

Walaupun ada beberapa kekurangan dengan sistem pertempuran Ghost of Tsushima, saya memberi 8/10 kerana nilai pembaharuan yang diterapkan.
0

Tags: ghost of tsushimaPS4reviewSucker Punchulasan


Game city-builder The Wandering Village akan tiba 15 September di PC

Stray Fawn Studio telah mengumumkan bahawa The Wandering Village akan dilancarkan ke Steam Early Access pada 15 September untuk PC, Mac dan Linux. Diinspirasikan oleh Nausicaä of the Valley of the Wind karya Hayao Miyazaki, The Wandering Village ialah game city-builder unik yang berlangsung di atas sejenis makhluk gergasi bernama Onbu.

Menggabungkan genre city-building dan pengurusan sumber dengan elemen rouge-like survival, pemain perlu menjalin hubungan rapat dengan makhluk gergasi itu jika mereka mahu mengharungi dunia yang berbahaya. Daripada menanam tanaman dan mengumpul sumber khas, hingga ke memerhati alam sekitar dan mengembangkan penempatan mereka, pemain mesti mengekalkan kesihatan makhluk itu sambil mengimbangi keperluan penduduk jika mahu bertahan hidup.

Menghadapi cuaca yang kejam, parasit penghisap darah, flora beracun dan sumber terhad dan lain-lain bukanlah tugas yang mudah. Bertindak balas terhadap peluang unik dan ancaman alam sekitar, sambil mengubahsuai kampung dan keperluan anda semasa mengembara melalui pelbagai biom berbahaya.

Menjalin hubungan antara penduduk dan Onbu pun adalah sesuatu yang mencabar, kerana minat mereka selalunya tidak sama. Sebagai makhluk hidup, badannya yang unik menimbulkan cabaran tersendiri untuk reka bentuk petempatan anda. Sebagai contoh, ada kemungkinan sejenis duri akan tumbuh di rumah pendek, manakala proses menuai yang gagal boleh menyebabkan penduduk menjadi terdesak hingga mereka terpaksa mengambil darah Onbu untuk makanan.

Berikut adalah ciri-ciri penting tentang game:
Bina sebuah petempatan unik di atas makhluk gergasi yang dikenali sebagai OnbuTanam pelbagai tanaman untuk memberi makan kepada penduduk andaHantar misi mencari makanan untuk mengumpul sumber istimewaHarungi pelbagai biom dan peristiwa berbezaBina hubungan dengan makhluk gergasi dan mempengaruhi tindakannyaMenyelidik dan membina pelbagai bangunan berbezaGaya seni unik dengan gabungan grafik 2D, 3D dan lukisan tangan, animasi tangan
 Tersedia secara Steam Early Access untuk PC, Mac dan Linux pada 15 September, ini hanyalah permulaan untuk perjalanan Onbu. The Wandering Village juga akan menuju ke Xbox Game Preview pada tahun 2023.
Jangan lupa untuk ikuti kami di TikTok!
  @gamersantaimy
Tags: city-builderThe Wandering Village


iCandy memperoleh Lemon Sky Studios dari Malaysia, untuk membentuk syarikat Game Development terbesar di Asia Tenggara

iCandy Interactive Limited hari ini mengumumkan pengambilalihan 100% untuk studio gaming terkemuka Asia Tenggara, Lemon Sky Studios. Pemerolehan ini menambah nilai strategik dan skala yang signifikan kepada iCandy dan akan membentuk syarikat pembangunan permainan terbesar di Australia dan Asia Tenggara, dengan lebih daripada 450 pekerja sambil menjana pendapatan tidak kurang daripada A$17 juta (AS$12.36 juta) setahun.

Dengan pertumbuhan yang dipacu oleh konsep metaverse, iCandy Interactive dan Lemon Sky akan menjadi kuasa utama melalui rancangan serantau untuk membangunkan game kasual dan AAA pada blockchain. Bagi mereka yang tidak tahu, Metaverse ialah dunia maya yang membenarkan aktiviti “kerja dan bermain”, dikongsi oleh berjuta-juta (atau berbilion) orang. Ia dibina dengan teknologi generasi akan datang yang merangkumi teknologi “Virtual Reality,Augmented Reality”, dan “Video and Gaming”.

Lemon Sky Studios ialah pemerolehan yang luar biasa dan tambahan yang sangat baik kepada iCandy Interactive. Kami kini mempunyai keupayaan yang tiada tandingan di rantau ini, dan akan memfokuskan sedikit sebanyak kuasa yang baru diperoleh untuk membuat game berkualiti tinggi bagi metaverse, yang boleh dikatakan pembangunan paling penting untuk dunia gaming.Rekod prestasi Lemon Sky Studios dalam mencipta visual bertaraf dunia untuk game AAA amat dipandang tinggi dalam industri. Untuk menggabungkan kepakaran kami dengan studio seperti Lemon Sky adalah benar-benar fenomenal, dan kami tidak sabar untuk melihat hasil kesatuan pasukan ini.kata Kin W. Lau, Pengerusi iCandy Interactive.
Perkongsian kolaboratif dalam industri kreatif adalah penting untuk memastikan perkara itu segar dan inovatif. Kami yakin bahawa penggabungan ini akan menggalakkan kaedah kerja kreatif dan menghasilkan idea baharu. Kami sangat teruja dengan kemungkinan yang akan datang.kata Cheng-Fei Wong, Ketua Pegawai Eksekutif Lemon Sky Studios.
Pengambilalihan itu bernilai sebanyak MYR135 juta, yang akan dipenuhi bersama-sama dengan tunai dan saham iCandy yang baru diterbitkan. Serentak dengan pengambilalihan itu, iCandy juga telah mengumumkan bahawa ia telah mengumpulkan A$40 juta (AS$29.1 juta) daripada pelabur institusi.
Perniagaan teras iCandy Interactive ialah dalam pembangunan permainan video, penerbitan permainan video, dan e-sukan. Syarikat itu juga adalah antara pengasas bagi liga dan platform esports global, Esports Players League (ESPL) yang berkembang pesat di Asia Tenggara, Asia Selatan, Amerika Latin dan Eropah.

Diasaskan pada tahun 2006, Lemon Sky Studios ialah studio permainan video dan animasi yang yang terkenal di seluruh dunia kerana menyediakan solusi seni visual inovatif untuk game AAA yang diiktiraf, serta pernah bekerjasama dengan pemimpin industri gaming seperti Blizzard Entertainment, Naughty Dog, 2K Games,Square -Enix, Bandai Namco, Microsoft Studios, EA Entertainment, Disney dan Nickelodeon.
Untuk segala liputan terkini tentang industri gaming, jangan lupa untuk ikuti Gamer Santai.
Jangan lupa untuk ikuti kami di TikTok!
  @gamersantaimy
Tags: iCandyLemon Sky StudiosMalaysiaMetaverse


Salah satu Swords of Justice, Cobalion diumumkan sebagai Legendary Raid Boss di Pokemon Go!

Pokemon Go akan menambah Cobalion sebagai Legendary Raid Boss seterusnya! Pokemon Steel/Fighting-type ini ialah Legendary Pokemon seterusnya, dan boleh dilihat bermula pada 4 November. Cobalion adalah salah satu daripada tiga Swords of Justice, sekumpulan Legendary Pokemon yang muncul untuk menentang manusia yang mengancam keselamatan Pokemon. Cobalion membuat kemunculan pertama dalam Pokemon Black and White dan akan menjadi “Gen 5” Legendary Pokemon pertama yang ditambah dalam permainan. Dijangka bahawa rakannya, Terrakion dan Virizion akan ditambahkan tidak lama kemudian. Berikut adalah pengesahan dari Twitter rasmi:

⚔ Cobalion, the Iron Will Pokémon, will soon make its legendary debut in Pokémon GO! The trio Cobalion is part of are rarely seen apart, Trainers… Will you be ready when the others come charging into five-star raids? ⚔ https://t.co/k6vJshxaUe pic.twitter.com/Q0N92E7iwG

— Pokémon GO (@PokemonGoApp) October 31, 2019

Swords of Justice terdiri daripada Terrakion, Virizion, Cobalion, dan Keldeo. Keempat-empat Pokemon mempunyai primary type yang berbeza, tetapi berkongsi Fighting-type yang sama. Kuartet ini diasaskan untuk menghalang manusia daripada memusnahkan habitat Pokemon dan berjaya menewaskan tentera manusia yang secara tidak sengaja mengancam manusia dan menceroboh wilayah Pokemon.

Tidak jelas sama ada Pokemon ini akan berubah dari rantau ke rantau seperti Pokemon lain atau jika ia akan terhad kepada satu rantau sahaja. Satu lagi kemungkinan ialah Keldeo mungkin akan dipisahkan dari mereka, kerana ia adalah Mythical Pokemon manakala tiga yang lain adalah Legendary Pokemon. Kami mungkin akan mempunyai maklumat lanjut tidak lama lagi, terutamanya apabila acara Halloween Pokemon Go sudahpun berakhir. Kalau kamu ingin mencabar Cobalion, imej di bawah menerangkan tentang bio Cobalion dan kelemahannya:

Sumber – comicbook
Jangan lupa untuk ikuti kami di TikTok!
  @gamersantaimy
Tags: CobalionKeldeoLegendary PokemonLegendary Raid BossPokemon GOSwords of JusticeTerrakionVirizion


Seorang kanak-kanak mati dipercayai meniru aksi siri anime!

Anime ialah salah satu sumber hiburan terbesar untuk penonton dan bagi sesetengah orang, ia menjadi sebahagian penting dalam hidup mereka. Tetapi bukan semua anime memberikan pengaruh yang positif dan membuatkan sesetengah peminat menjadi taksub terhadapnya. Yang terbaru ialah sebuah kes di mana seorang kanak-kanak 12 tahun telah mati dipercayai meniru aksi dalam siri anime yang telah ditonton.

Kejadian ini berlaku di sebuah bandar di Kolkata, India. Dilaporkan kanak-kanak itu telah terjun daripada tingkat 11 bangunan selepas menonton anime. Polis kini menyiasat jika dia meniru aksi daripada siri anime yang ditontonnya, kerana pautan pada telefon mangsa menunjukkan laman anime yang digunakan.

Mangsa telah ditemui tidak sedarkan diri berdekatan dengan sebuah kolam mandi di kompleks perumahan itu. Dia telah dikejarkan ke Divine Nursing Home, di mana dia telah diiystiharkan meninggal. Polis masih belum mengesahkan bahawa kematian kanak-kanak itu diakibatkan daripada eksiden atau bunuh diri. Keluarga mangsa juga telah mengesahkan bahawa dia berkelakuan normal dan tidak ada sebab untuk dia berasa sedih.
Sumber: freepik (sekadar hiasan)
Mereka juga berkata bahawa mangsa sememangnya tegar menonton siri anime. Disebabkan kejadian itu berlaku selepas dia menonton siri anime, polis telah mula menyelidik pautan yang dibuka oleh mangsa. Buat masa kini, pihak polis tidak menjumpai sebarang nota bunuh diri daripada mangsa.
Menonton anime tidak salah, tetapi jika anda sudah menjadi taksub dan lupakan realiti ianya sesuatu perkara yang berbahaya. Lebih-lebih lagi dengan pandemik yang melanda, di mana ramai orang mempunyai akses kepada gajet dan mencari hiburan untuk dilayan di rumah. Kanak-kanak antara yang terkesan daripada ketagihan gajet. Lebih bahaya lagi apabila mereka mula meniru aksi-aksi berbahaya yang dilakukan dalam rancangan yang ditonton.

Kes ini juga hampir sama dengan perkara yang berlaku di Jepun pada tahun 2016. Apa pendapat anda mengenai ketagihan menonton anime? Boleh kongsikan kepada kami di ruang komen! Jangan lupa ikuti kami di Gamer Santai untuk mendapatkan berita mengenai game, anime dan manga!
Sumber: TimesofIndia
Jangan lupa untuk ikuti kami di TikTok!
  @gamersantaimy
Tags: Kanak-kanakketagihan anime


SCARLET NEXUS bukan hanya akan hadir di konsol Next-Gen tetapi konsol kini dan PC juga!

Penerbit dan pembangun permainan video terkemuka, BANDAI NAMCO Entertainment Asia hari ini mengumumkan SCARLET NEXUS, francais RPG baru yang dibangunkan oleh BANDAI NAMCO Studios dan dipimpin oleh bekas anggota siri TALES OF BANDAI NAMCO Entertainment yang terkenal. Diumumkan akan hadir bukan hanya pada Next-Gen konsol sebaliknya untuk semua senarai ini: Xbox Series X, Xbox One, PlayStation 5, PlayStation 4 dan PC melalui STEAM, mengambil peranan sebagai Yuito Sumeragi, yang dilengkapi dengan bakat dalam psiko-kinesis, menjelajah kota futuristik New Himuka dan mengungkap misteri masa depan Brain Punk terperangkap antara teknologi dan kemampuan psikik.

Pada masa depan yang jauh, hormon psionik ditemui di otak manusia, memberi orang kekuatan deria tambahan dan mengubah dunia seperti yang kita ketahui. Ketika umat manusia memasuki era baru ini, mutan yang terganggu yang dikenali sebagai Others mulai turun dari langit dengan rasa lapar untuk otak manusia. Tidak tahan dengan senjata konvensional, mereka yang mempunyai kemampuan ekstra-sensori akut, yang dikenali sebagai psikik, adalah satu-satunya peluang kita untuk melawan serangan dari atas dan memelihara kemanusiaan. Sejak itu, psikik telah mencari bakat mereka dan direkrut ke Other Suppression Force, barisan pertahanan terakhir umat manusia.

Pemain akan menyelami kisah ikatan, keberanian dan kepahlawanan yang rumit yang dihasilkan oleh minda di sebalik permainan TALES OF yang ikonik, TALES OF VESPERIA. Dengan menggunakan kekuatan psiko-kinetik, dunia menjadi sekutu penting. Angkat, pecah dan lemparkan bahagian-bahagian persekitaran untuk membina kombo serangan dan memberi serangan kepada musuh.

“Konsol next-gen seterusnya membolehkan pasukan pembangunan merealisasikan potensi penuh SCARLET NEXUS. Pemain boleh mengharapkan pertempuran visual dan psikik dengan resolusi tinggi dan kecepatan fps. dengan pertempuran masa nyata interaktif sepenuhnya dengan animasi dinamik. Menggunakan Smart Delivery di Xbox Series X juga bermaksud pemain dapat menikmati versi SCARLET NEXUS terbaik tanpa mengira sama ada mereka bermain pada nxt-gen atau yang semasa ”
-Keita Iizuka dari BANDAI NAMCO Entertainment Inc

“SCARLET NEXUS bertujuan untuk mengubah cara pemain melihat RPG Jepun dengan estetika futuristik yang kuat serta sistem tempur yang diperkemas yang menyeimbangkan tindakan pantas dengan perancangan strategik. Dipimpin oleh pasukan yang sangat berbakat di BANDAI NAMCO Studios, pengalaman pengembangan permainan gabungan mereka selama ini ditambah dengan kekuatan di sebalik sistem konsol next-gen pasti akan memenuhi janji mereka.”
-Hervé Hoerdt, Naib Presiden Kanan Pemasaran, Digital, Kandungan di Bandai Namco Entertainment Europe.

SCARLET NEXUS akan tersedia untuk Xbox Series X, Xbox One (serasi dengan SMART DELIVERY), PlayStation 5, PlayStation 4 dan PC melalui STEAM. Untuk lebih informasi mengenai SCARLET NEXUS, jang lupa untuk layari laman web rasmi BANDAI NAMCO Entertainment.
Jangan lupa untuk ikuti kami di TikTok!
  @gamersantaimy
Tags: bandai namco entertainment asiaBANDAI NAMCO StudiosScarlet Nexus


Jadi salah satu skuad MLBB di MPL Malaysia S10 – daftar sekarang!

Sejurus selepas kejohanan MSC yang diadakan di Malaysia buat kali pertama, kami ada berita baru buat penggemar MLBB kerana pendaftaran untuk kelayakan MPL Malaysia S10 sudah pun bermula dari 23 Jun semalam. Pemain MLBB yang ingin menjadi profesional amat digalakkan untuk mendaftar dalam skuad lima orang dan mengambil bahagian dalam pusingan kelayakan sebagai satu pasukan untuk memenangi gelaran MPLMY S10 yang diidamkan.

Pendaftaran untuk pusingan kelayakan akan berakhir pada 3 Julai yang akan berlangsung  antara 7 – 9 Julai di mana pusingan akhir bakal disiarkan di semua halaman media sosial MPL MY.

Sebagai salah satu liga esport paling popular di negara ini,  MPL Malaysia telah menyaksikan jumlah penonton maksimum sebanyak 143,783, menurut Esports Charts. Pada musim lepas, kita dapat melihat kebangkitan TODAK, pasukan veteran MLBB yang akhirnya memecahkan sumpahan “naib juara”untuk memperoleh gelaran juara S9.

Kedua-dua Regular Season dan Playoff telah diadakan di luar talian secara langsung sambil ditonton oleh peminat yang menyorak pasukan kegemaran mereka.
Dalam MPL MY S10, setiap pasukan sekali lagi akan diuji untuk mendapatkan hadiah prizepool, yang terdiri daripada lapan pasukan yang  dijemput dan dua skuad yang melayakkan diri daripada Regular Season. 8 skuad terbaik akan mara ke peringkat Playoff.akan diumumkan tidak lama lagi.
Untuk menjadi salah satu skuad MLBB terbaik  di MPL Malaysia S10, korang boleh daftar melalui:
Muat turun borang pendaftaranSertai Discord MPL MY
Pendaftaran Peringkat Kelayakan Malaysia: 23 Jun 2022 – 3 July 2022 (11.59 pm)Had pendaftaran Peringkat Kelayakan Malaysia: Tak ada HadPengesahan pendaftaran di Discord ditutup pada 5 July 2022, 2.00 pm
Untuk maklumat lanjut tentang MPL MY, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: MalaysiaMLBBMPL Malaysia S10


Byleth dari Fire Emblem adalah Fighter seterusnya untuk Super Smash Bros. Ultimate!

Seorang pencabar baru akan datang ke Super Smash Bros. Ultimate iaitu JENG JENG JENG.. Byleth dari Fire Emblem! Game Director Masahiro Sakurai mengesahkan fighter DLC kelima ini semasa siaran langsung istimewa malam ini, dan mengesahkan bahawa Byleth adalah fighter terakhir untuk Fighters Pass.

Byleth boleh dimainkan dalam bentuk lelaki atau perempuan dan bukan seperti pakar pedang lain dalam Smash. Byleth boleh menggunakan senjata relik lain, termasuk kapak dan panah dari game Fire Emblem: Three Houses.

Byleth akan dikeluarkan untuk Super Smash Bros. Ultimate pada 28 Januari. Selain daripada penambahan watak baru ini, DLC juga mengandungi STAGE dan MUSIC baru dari Fire Emblem: Three Houses. STAGE baru ini diilhamkan oleh Three Houses’ Monastery, dan merangkumi empat bahagian: Markeplace, Reception Hall, Bridge, dan Cathedral.

1 of  4

-
+

Nintendo telah mengeluarkan empat Fighter tambahan sebagai DLC untuk Super Smash Bros. Ultimate bermula dari Joker dari Persona 5, Banjo-Kazooie, Hero dari Dragon Quest, dan Terry Bogard dari Fatal Fury. Tetapi ini bukan penamatnya kerana lebih banyak watak akan ditambah. Pada bulan September lalu, Sakurai mendedahkan bahawa pasukannya akan terus menambah watak-watak baru walaupun Fighters Pass sudah tamat.

Super Smash Bros. Ultimate telah dikeluarkan untuk Nintendo Switch pada Disember 2018 dan merupakan permainan video Smash Bros terbesar hingga kini, dengan lebih daripada 80 playable character, termasuk watak-watak DLC.
Jangan lupa untuk ikuti kami di TikTok!
  @gamersantaimy
Tags: BylethDLCFire Emblemsuper smash bros. ultimate


Pendapatan streamer Twitch dilaporkan cecah lebih RM40 juta dalam jangka masa setahun!

Pada tahun lepas, Tyler “Ninja” Blevins memegang tempat pertama dalam senarai 10 streamer Twitch dengan gaji tertinggi pada tahun 2020. Berita ini tidak mengejutkan memandangkan Twitch telah menjadi platform yang stabil untuk komuniti memperoleh duit daripada siaran langsung mereka. Malangnya, seorang penggodam (hacker) tanpa nama telah membocorkan keseluruhan data Twitch, termasuk kod sumber dan maklumat pembayaran lengkap bagi beberapa individu terkenal. Menurut gambar di bawah, salah seorang streamer Twitch telah berjaya meraih pendapatan lebih RM40 juta dalam jangka masa satu tahun!

https://t.co/7vTDeRA9vt got leaked. Like, the entire website; Source code with comments for the website and various console/phone versions, refrences to an unreleased steam competitor, payouts, encrypted passwords that kinda thing. Might wana change your passwords.

— Sinoc (@Sinoc229) October 6, 2021

Secara khusus lagi, dokumen yang dibocorkan itu didakwa menunjukkan pendapatan kasar dari 100 streamer Twitch dengan gaji tertinggi dari Ogos 2019 hingga Oktober 2021. Antara streamer popular yang disebut termasuk CriticalRole, xQc, summit1g, Tfue dan lain-lain yang telah memperoleh berjuta-juta duit USD selepas bekerja dengan platform streaming Twitch yang popular. Harus diperhatikan bahawa pendapatan ini secara langsung datang dari Twitch sahaja, jadi tidak termasuk sebarang sumbangan, penaja, barang dagangan, dan sebagainya.

The gross payouts of the top 100 highest-paid Twitch streamers from August 2019 until October 2021: pic.twitter.com/3Lj9pb2aBl— KnowSomething (@KnowS0mething) October 6, 2021

Senarai 10 streamer Twitch dengan gaji tertinggi:
CriticalRole – $9,626,712.16 (anggaran RM40,282,977.03)xQcOW – $8,454,427.17 (anggaran RM35,377,550.49)summit1g – $5,847,541.17 (anggaran RM24,469,036.03)Tfue – $5,295,582.44 (anggaran RM22,159,364.72)NICKMERCS – $5,096,642.12 (anggaran RM21,326,898.95)ludwig – $3,290,777.55 (anggaran RM13,770,258.66)TimTheTatman – $3,290,133.32 (anggaran RM13,767,562.88)Altoar – $3,053,839.94 (anggaran RM12,778,793.23)auronplay – $3,053,341.54 (anggaran RM12,776,707.67)LIRIK – $2,984,653.70 (anggaran RM12,489,283.41)
Satu sumber tanpa nama memberitahu VGC bahawa data yang dibocorkan itu sah, termasuk kod sumber untuk platform streaming milik Amazon. Secara dalaman, Twitch menyedari isu ini dan dipercayai bahawa data tersebut diperoleh baru-baru ini pada hari Isnin lalu. Buat masa ini, Twitch tidak memberi apa-apa info lanjut.
Seperti yang saya sebutkan di atas, seorang streamer boleh memperoleh pendapatan dengan beberapa cara. Mereka bukan sahaja dapat memperoleh duit daripada pengiklanan setiap bulan, malah akan memperoleh wang dari kegiatan sampingan, seperti berlakon dalam filem atau tv, atau melalui penajaan dan sokongan produk.
Padanlah ramai streamer tidak ingin beralih ke platform lain seperti Facebook atau Youtube kerana situasi kewangan mereka di Twitch sangat kukuh. Apa pendapat anda? Jom kongsi pendapat dengan saya di ruang komen. Untuk segala liputan kami tentang Twitch, sila tekan pautan ini.
Sumber – Twitter, GB
Jangan lupa untuk ikuti kami di TikTok!
  @gamersantaimy
Tags: HackerPendapatanStreamerstreamingTwitch


Steam Summer Sale 2019 Dah Datang dengan Beribu Permainan PC Dalam Tawaran Diskaun yang Hebat!!!

Baru semalam kami kemaskini pelbagai tawaran diskaun hadir di Steam, hari ini Steam melancarkan Steam Summer Sale 2019!! Berikutan mengenai kebocoran tarikhnya menerusi akaun Twitter Database Steam awal musim bulan lalu , Steam Summer Sale 2019 akhirnya bermula 25 Jun ini dan berakhir pada 9 Julai 2019 seperti yang diramalkan. Beribu-ribu permainan PC mempunyai tawaran diskaun sehingga 80% yang merentasi pelbagai genre, jadi ni lah peluang korang untuk menambah koleksi permainan korang!

Mini-game Steam Summer Sale 2019!
Harap korang suka perlumbaan! Sebab tema mini-game untuk Steam tahun ini adalah Grand Prix!

Seperti permainan tahun-tahun sebelumnya, permainan Grand Prix membolehkan korang memperoleh mata yang boleh ditebus untuk pelbagai hadiah di Pit Stop, seperti emotikon sembang dan latar belakang profil. Untuk mengambil bahagian, korang perlu memilih antara lima pasukan yang berlainan dan melengkapkan pelbagai pencarian Grand Prix untuk mendapatkan mata, yang membawa korang lebih dekat untuk mendapatkan Boost untuk pasukan korang.
Boost akan meletakkan pasukan korang lebih awal dalam perlumbaan, dan ahli rawak pasukan yang datang di tempat pertama, kedua dan ketiga akan mendapat permainan teratas pada senarai stik Steam mereka secara percuma. Jadi sekarang adalah masa untuk mengemas kini senarai ‘wishlist’ korang tu!
Tawaran permainan PC terbaik
Pelbagai tawaran permainan terbaik untuk dimiliki dan antara yang menjadi featured untuk Steam hari ini adalah Devil May Cry 5 dari harga RM139.00 (-30%) kini RM91.74 sahaja, Astroneer RM50.00 (-25%) RM37.50 dan Assassin’s Creed Odyssey RM209.00 (-50%) RM104.50 sahaja!!!

Antara pilihan yang menarik untuk korang di bawah:
Bawah RM30~

Human Fall Flat RM15.50
Borderlands 2 RM9.50
Rocketleague RM19.00
Rise of the Tomb Rider RM28.50

Bawah RM70~

PlayerUnknown’sBattlegrounds (PUBG) RM37.49
Monster Hunter World RM69.50
Grand Theft Auto V RM59.50
Rainbow Six Seige RM35.00
Two Point Hospital RM50.00
Dying Light RM35.00
Far Cry 5 RM68.97
Dan banyak lagi!!!

Bawah RM150~.

Resident Evil 2 RM91.74
A Plague Tale: Innocent RM81.75
Hitman 2 RM79.60
Final Fantasy XV RM109.50
Sniper Elite Complete Pack RM72.27
Just Cause 4 RM95.20
Call of Duty WWII RM133.00

Okay banyak lagi yang korang boleh tengok sendiri dalam laman web rasmi Steam, memang kami pun tak tahu nak pilih apa lagi untuk jadikan koleksi! Kemungkinan Steam melakukan hampir kesemua permainan mempunyai tawaran diskaun adalah kerana baru-baru ini Epic Games Store turut mengadakan jualan stor mega yang pertama digelar Epic Mega Sale. Jadi kali ini Steam menyerlahkan lagi tawaran hebat mereka!
Jadi apa lagi? Jom tambah koleksi Wishlist korang tu sebelum 9 Julai nanti!
Jangan lupa untuk ikuti kami di TikTok!
  @gamersantaimy
Tags: steamSteam Grand PrixSteam Summer Sale 2019


Bandai umumkan Vital Bracelet BE, Kekal aktif bersama Tanjiro, Deku dan Tokyo Manji Gang!

Bandai telah melepaskan beberapa trailer baru untuk siri jam fitness tracking yang dipanggil Vital Bracelet BE. Dahulu Vital Bracelet (VB) ini dilancarkan sebagai DIGIVICE-V bersama-sama anime baru francais, Digimon Ghost Game. Kini, jam ini bukan lagi eksklusif untuk digimon tetapi ia juga datang dengan siri terkenal lain seperti Ultraman dan Masked Rider. Tambahan baru VB kali ini, membawa tiga siri anime shonen popular iaitu Demon Slayer, My Hero Academia dan Tokyo Revengers.

Berkenaan Vital Bracelet BE ini, anda akan sentiasa bergerak aktif bersama-sama watak kegemaran anda. Jadi bolehlah berangan sikit kononnya berlatih bersama-sama Tanjiro, Deku atau Mikey. Watak lain daripada siri anime itu juga tersedia. Anda boleh lihat senarai dibawah:

Kimetsu no Yaiba BE MemoryKamado Tanjiro & NezukoAgatsuma ZenitsuHashibira InosukeMy Hero Academia BE MemoryDekuBakugoOchaco Tokyo Revengers BE MemoryTakemichiMikeyDraken
Sudah tentu anda juga boleh bersenam bersama-sama Digimon anda! Watak digimon daripada siri Digimon Ghost Game, Gammamon juga akan tersedia sebagai BE Memory untuk VB baru ini.

Yang menarik tentang VB, setiap aktiviti latihan yang anda lakukan, status watak anda akan berubah. Jika Digimon juga boleh evolusi ke form yang seterusnya. Jika watak anda mempunyai stat yang tinggi, anda bolehlah berlawan dengan pengguna lain di seluruh dunia melalui aplikasi khas VB. Anda boleh melihat video teaser untuk VB Demon Slayer dan selebihnya di saluran Youtube Bandai.

Selain itu, Vital Bracelet BE ini juga dilengkapi dengan IPX 4. Jadi jangan risau jika VB anda basah disebabkan hujan ataupun ketika basuh tangan. Ianya juga tidak akan rosak diakibatkan peluh semasa melakukan latihan.
Buat masa ini masih tiada tarikh pelepasan ataupun harga untuk VB baru ini. Kalau anda berminat, boleh nantikan maklumat lanjut daripada Bandai. Anda juga boleh lawati laman web rasmi untuk mendapatkan gambaran jelas mengenai VB. Untuk membaca liputan lain mengenai Vital Bracelet daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: bandaiDemon SlayerMy Hero AcademiaTokyo RevengersVital Bracelet BE


MSI Gaming Workshop – Jom belajar dan memahami bersama Youtuber dan Caster Malaysia!

Dunia gaming yang besar dan makin pesat di Malaysia, sudah tentu kita tahu yang industri tidak besar tetapi dalam komuniti gamers di Malaysia sangat besar. Sebelum ini dalam era 80an biasanya akan pergi ke Arked dan main game yang sesuai untuk menghabiskan waktu ketika dulu dan sekarang. Sekarang ini, dunia gaming dan komuniti yang lebih membesar sehingga menjadi industri yang membangun dan memberi peluang pekerjaan dalam profession untuk peminat gamer!

MSI, telah datang untuk membantu dalam komuniti gamer dan membuat kempen untuk buat gaming workshop untuk membantu bagi sesiapa yang mahu mengejar impian mereka dalam dunia industri era game yang di bantu oleh MSI! MSI telah buat 2 workshop iaitu The Life of Youtuber oleh Lunacy dan Zadpumkin pada 9 Mac ini di Lowyat MSI Concept Store.

Workshop
Date & Time
Location
Entrance
Registration

Youtuber Workshop
9th March 2019

12pm – 5pm
Lowyat MSI Concept Store (BB Plaza), 2nd Floor
Free Of Charge
and per-registration basis
https://goo.gl/USL1Nj

Bagi sesiapa yang mahu menjadi caster professional seperti dalam DOTA 2, CS:GO, PUBG dan banyak lagi, sekarang ada peluang anda untuk menyertai workshop tentang menjadi seorang caster yang berjaya dan bagus bersama Victorkaxx dan Dawei “XERO” Teng pada 17 Mac di Lowyat MSI Concept Store.

Workshop
Date & Time
Location
Entrance
Registration

Caster Workshop
17th March 2019

12pm – 5pm
Lowyat MSI Concept Store (BB Plaza), 2nd Floor
Free Of Charge
and per-registration basis
https://goo.gl/DesUFf

Dan ianya Percuma! Anda tak perlu risau dengan harga, anda hanya perlu bayar sahaja! Untuk maklumat Untuk masing-masing tekan sini untuk Caster dan sini untuk Youtuber! Cepat, tempat adalah terhad!
Jangan lupa untuk ikuti kami di TikTok!
  @gamersantaimy
Tags: CasterEsportsesukanGames WorkshopMSIyoutuber


Temu Ramah Bersama Aaron Kaufman

Baik, untuk entri kali ni, masa acara pratonton God of War tu, kami sempat melihat figura dan juga barangan yang berkaitan dengan God of War seperti patung 9″ Kratos dan juga Atreus. Kami juga diberi peluang untuk mencuba 1 jam pertama game God of War tersebut. Antara momen yang penting buat kami adalah temuramah bersama Aaron Kaufman, merupakan Senior Community Strategist dari Santa Monica Studio. Tugas beliau merupakan menjadi orang tengah untuk perlesenan, marketing dan juga interaksi dengan media dan peminat.

Kami bertanyakan soalan, kenapa God of War? Kenapa tidak God of War 4, 5? Aaron Kaufman menjawab, ianya merupakan satu revolusi yang baru. Peminat lama atau, peminat baru boleh bermain God of War di PlayStation 4 tanpa bermain siri lama God of War. Ianya merupakan satu permulaan baru untuk Kratos dan juga peminat God of War.

Bila ditanyakan tentang Trilogy baru untuk God of War dan berlatar belakangkan Mitos Norse, beliau mengatakan bahawa yang menghidupakn Santa Monica Studio untuk dekad ini merupakan game God of War itu sendiri. Dikatakan bahawa yang God of War yang baru ini adalah satu permulaan kepada Era Mitos Norse. Mungkin akan ada Sequel dan juga Trilogi, tetapi God of War menceritakan tentang hubungan Kratos dan anaknya, Atreus.

Seperti yang kita tahu, kesemua siri God of War bertemakan tentang dendam dan juga amarah Kratos terhadap Zeus. Kali ini, kata Aaron Kaufman, ianya merupakan tentang perkembangan, hubungan antara Kratos dan Atreus. Seperti sedia maklum kita tahu siapa Kratos, merupakan seorang Tuhan yang penuh dengan dendam dan kemarahan, tetapi Atreus tidak pernah tahu siapakah Kratos sebenarnya. Dalam siri kali ini, ianya lebih kepada Kratos melatih Atreus untuk menjadi Tuhan dan Kratos takut jika Atreus telah mewarisi kemarahannya. Sedar atau tidak, tetapi Atreus nampak petunjuk semasa pengembaraan mereka berdua.
Masuk ke kawasan asing merupakan satu perkara yang susah dan merbahaya jika tiada teman. Dalam God of War kali ini, kami tertanya-tanya, adakah Kratos mempunyai sekutu? Takkan musuh je? Brokk dan Sindri merupakan sekutu Kratos yang korang akan jumpa, kerana diorang yang menempa kapak Kratos, Leviathan dan juga Mjolnir untuk Thor, yang menyebabkan Kratos boleh memanggil kapaknya kembali setelah dicampak. Semasa E3, didedahkan juga tentang seekor ular yang Atreus berkata ‘dia’ ingin menjadi rakan, dan juga ‘ Witch in the Woods ‘ akan menjadi sekutu Kratos. Selain itu juga, Mimir, kepala yang berada di pinggang Kratos.
Mengikut siri ini, memperkenalkan kepada kita adalah Atreus, anak kepada Kratos. Menjadi persoalan apabila, adakah Kratos akan mati dan Atreus akan membawa mantel Kratos? merujuk hal ini, Aaron Kaufman tidak mengatakan bahawa Atreus akan mengambil mantel Kratos pada masa hadapan, kerana Atreus masih cuba untuk membesar dan menjadi orang yang lebih baik dari Kratos. tetapi, sangat penting untuk pemain mengalami bagaimana Atreus membesar dan apa yang akan terjadi terhadap Atreus bila pemain sudah sampai ke destinasi.

Kepada korang yang biasa dengan Mitos Greek, korang mesti tahu siapa Atreus ni kan? Jadi, soalan kami kepada Aaron, ‘Apakah peranan Atreus dalam Mitos Norse?’. Aaron menjawab dengan mengatakan bahawa Kratos dan juga Atreus bukan karekter yang wujud dalam Mitos Greek dan juga Norse. tetapi, Santa Monica Studio jadikan Kratos dan Atreus sebagai satu muka surat yang hilang dalam Mitos Greek dan juga Norse. Dan menjadikan satu alam yang baru dan penceritaan yang baru.
Sesetengah dari korang mungkin tahu yang Mitos Norse ada 9 Alam semesta, tapi tidak didedahkan secara terperinci kepada kami, tentang kemasukan kesemua alam. Walaupon Aaron ada mengatakan tentang wujud 9 alam dalam God of War dan membenarkan kita untuk melawat sedikit sebanyak alam yang ada tetapi bukan kesemua 9 alam. Mungkin mereka akan menambahkannya sebagai DLC?
Antara salah satu ciri yang menarik untuk sesuatu game itu adalah mempunyai pengakhiran yang banyak dan berbeza. Bila ditanyakan soalan ini kepada Aaron, dia menjawab yang God of War hanya mempunyai 1 pengakhiran sahaja. Penceritaan yang spesifik dan fokus kepada Kratos dan Atreus. Pemain tidak perlu memainkan God of War berulang-ulang demi mendapatkan pengakhiran yang lain. Bagi kami, pengakhiran yang satu sudah cukup untuk kami.

Melihat kepada God of War sekarang yang dimainkan di kawasan tanah Nordic, kami juga begitu rasa ingin tahu, adakah God of War pada masa hadapan akan cuba memasuki ke dunia Mitos Jepun, Cina atau Egypt? Kami lega apabila mendengar bahawa ada mitos yang lain dalam alam God of War. Ini membuatkan Studio Santa Monica kepada arah yang berlainan pada masa hadapan. Tetapi kata Aaron, buat masa ini mereka baru sahaja memasuki Alam Norse dan akan cuba mengembankan lagi Era Mitos Norse tersebut.
God of War selama ini memang dimainkan secara perspektif orang ke tiga. Tetapi, kali ini, mereka melakukan sedikit perubahan darjah kamera, dimana di atas bahu. Ini kerana mereka ingin pemain merasakan sendiri bagaimana Kratos melakukan finisher terhadap musuh. Ini juga membuatkan pemain merasa seperti dialah Kratos.
Kita cuba menanyakan, adakah God of War kali ini ada Mod Co-op? kerana nampak adanya Atreus, kami merasakan mungkin ada Mod Co-op, tetapi sayangnya, Aaron Kaufman mengatakan bahawa tiada Mod Co-op untuk God of War. Kami terus menanyakan pula tentang sistem senjata dalam God of War, kerana seperti umum tahu yang kita dibekalkan satu sahaja senjata. Tetapi, yang menariknya, pemain boleh menaik taraf senjata Kratos dan juga meletakkan runes untuk mengembangkan lagi jenis serangan dan juga combo.
Terakhir sekali, kami secara telus bertanya, adakah Atreus akan mati. Kita tahu bahawa Atreus merupakan Tuhan, tetapi, kita tahu juga bagaimana selama ini Kratos merupakan pembunuh Tuhan. Menjawab soalan ini, Aaron menyatakan bahawa Atreus merupakan Elemen penting dalam pengembaraan kali ini. Bila Atreus dalam kesusahan, dia akan memanggil meminta tolong. Dan Kratos sebagai bapa, perlu membantu Atreus di dalam kesusahan.

Ini merupakan sedikit sebanyak temu ramah kami untuk memberitahu kesemuanya apa yang kami ingin tahu dari Aaron Kaufman. tetapi kami lega melakukan temu ramah ini dengan Aaron dan mengetahui informasi penting tentang God of War kali ini. Selain dari belajar bagaimana game ini dimainkan, cerita dia, dan kemana hala tujunya pada masa hadapan, kami juga lega apabila mendengar God of War kali ini bukan lah yang terakhir bagi Santa Monica Studio.
Jangan lupa untuk ikuti kami di TikTok!
  @gamersantaimy
Tags: Aaron KaufmanGod Of WarPlayStation 4Santa Monica StudioTemuramah


Kolaborasi Arena of Valor & Ultraman diumumkan sempena ulang tahun ke-4!

Kolaborasi istimewa antara Arena of Valor dan Ultraman telah disahkan hari ini! Diumumkan di halaman rasmi FB AOV, Ultraman akan tiba di medan perang dan melawan musuh bersama dengan pemain. Terdapat lebih banyak kandungan menarik tetapi mereka memilih untuk mengumumkannya pada hari lain.

Arena of Valor (AoV) adalah satu permainan multiplayer online battle arena (MOBA), yang terkenal dengan kolaborasinya. Sudah ada banyak jenama dan francais terkenal yang telah bekerjasama dengan AoV seperti anime terkenal Sword Art Online. Bukan itu sahaja, Arena of Valor juga pernah bekerjasama dengan DC pada tahun 2017 untuk mempersembahkan watak DC seperti Batman, Joker, The Flash, Superman dan Wonder Woman. Tetapi kali ini Arena of Valor memberi tumpuan pada sebuah lagi jenama terkenal daripada Tsuburaya iaitu Ultraman sempena ulang tahun ke-4!

▎AOV x ULTRAMAN collaboration confirmed🔥
ULTRAMAN is arriving at the battle field and fight the alien with you…
Posted by Garena AOV on Monday, October 26, 2020

Walaupun maklumat tentang kolaborasi ini sangat sedikit, seorang Youtuber bernama King Of Boss memuat naik video tentang acara ini. Walaupun video tersebut juga telah dipadamkan, komuniti King Of Boss membuat pernyataan fakta bahawa kolaborasi ini akan memperkenalkan skin baru.
Berdasarkan maklumat yang diberi, kolaborasi ini akan menampilkan 2 skin unik, iaitu Florentino dan Ryoma. Kedua-dua skin akan mempunyai tema Ultraman dan khabar angin mengatakan bahawa salah satu skin akan tersedia secara percuma, manakala yang satu lagi harus dibeli dengan baucar atau gacha. Florentino akan memiliki skin S+ dan Ryoma akan mempunyai skin SS+.

Lebih banyak lagi tentang kolaborasi AOV x Ultraman akan didedahkan pada 31 Oktober. Bagi mereka yang berminat, Arena of Valor kini boleh dimuat turun di telefon pintar anda.
Jangan lupa untuk ikuti kami di TikTok!
  @gamersantaimy
Tags: arena of valorMOBAMobileUltramana


Preview beta Riders Republic: Cabar diri dalam sukan ekstrem!

Bakal dilancarkan bulan Ogos 2021, Riders Republic telah beralih ke fasa ujian beta pada minggu ini. Pemain yang telah mendaftar untuk ujian beta kini sedang mencuba permainan tetapi sekiranya anda tidak berpeluang , saya telah mengumpul beberapa maklumat asas. Tanpa melengahkan masa lagi, jom kita selami preview saya untuk beta Riders Republic!

Latar belakang naratif & customization watak

Pada awal permainan, kita akan dihidangkan dengan rumusan pendek tentang latar belakang keseluruhan. Pelbagai jenis sukan esktrem disediakan dalam Rider’s Republic dan syaratnya adalah kita harus mengambil bahagian dalam setiap acara kejohanan. Matlamat utama sebenarnya adalah untuk memenangi kejohanan sukan terkenal seperti Red Bull Rampage atau X-Games. Setakat itu sahaja yang didedahkan. Malangnya, tiada apa yang saya rasa benar-benar istimewa tentang naratif , jadi kemungkinan besar majoriti pemain akan lupa apabila terlalu khusyuk bermain nanti.

Selepas intro, pemain boleh mencipta avatar sendiri sebelum memulakan perjalanan. Jika anda tersilap dan tidak suka avatar tersebut, jangan risau kerana permainan membolehkan kita mengubah penampilannya pada bila-bila masa. Seterusnya, anda boleh mengubah suai pakaian dan aksesori dan memilih dari pakaian kasual, pakaian pelumba profesional atau pakaian lucu bagi menyerlahkan lagi personaliti avatar. Terdapat banyak lagi kosmetik dalam kedai, tapi bagaimana nak beli? Mudah saja. Kita hanya perlu berlumba untuk mendapatkan wang lalu guna duit ini untuk membeli pakaian yang sesuai dengan citarasa anda.

Visual dan prestasi

Pertama sekali setiap pemain akan lihat adalah lokasi-lokasi cantik di dalam permainan. Bagi mereka yang tidak tahu, sebenarnya lokasi ini adalah berdasarkan taman negara sebenar di Amerika Syarikat seperti Bryce Canyon, Lembah Yosemite, Taman Sequoia, Canyonlands, Gunung Mammoth, Grand Teton, dan lain-lain. Dari gunung bersalju hingga ke ngarai yang paling dalam, jangan lupa untuk menjelajah dunia terbuka ini dan melihat setiap pemandangan unik.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Selain grafik, saya juga harus memuji tentang prestasi permainan. Apa yang menarik di sini ialah kelajuan “load time” sangat pants, di mana ciri “fast travel” hanya memerlukan dua hingga tiga saat untuk membawa watak kita ke lokasi seterusnya. Harus diperhatikan bahawa saya menggunakan PC dan bukan konsol, jadi tempoh masa ini tidak tetap mengikut platform yang anda main. Ubisoft Annecy benar-benar berjaya menyelesaikan satu isu yang saya rasa banyak menghadapi kesukaran (seperti Assassin’s Creed Valhalla) dan ia lebih mengagumkan apabila kita bahawa ini pun ialah permainan bersifat open world.
Mekanik permainan
Saya tidak akan menjelaskan begitu mendalam tentang sistem dan mekanik kerana topik ini sudah dibincangkan dalam preview pertama. Anda boleh membaca tentang asas-asas gameplay di sini. Saya hanya akan menjelaskan tentang mekanik baru dalam preview beta.

Untuk pendatang baru, anda boleh mengaktifkan ciri “auto landing” yang membuatkan kita mendarat dengan selamat ketika melakukan aksi atau trik. Setelah membiasakan diri dengan sistem kawalan, anda boleh beralih ke mod manual bila bersedia. Sekiranya dapat melakukan trik dengan sempurna, anda akan diberi mata bonus.
Di samping itu, saya ingin jelaskan tentang mekanik “backtrack”. Kadang-kala, tidak semua berjalan lancar. Oleh itu, kita boleh menggunakan “backtrack” untuk mengundurkan masa secara beberapa saat sebelum perkara malang itu berlaku (contohnya: jatuh tebing). Walaupun mekanik “backtrack” sangat berguna, ia juga boleh mendatangkan masalah. Sebagai contoh, jika saya menggunakannya semasa di udara, itu akan menyebabkan kesukaran untuk kita seimbangkan badan semasa mendarat lalu boleh mengakibatkan kemalangan. Jadi, pilihlah posisi yang sesuai dengan bijak.

Sekiranya mahu pengalaman sukan yang lebih imersif, anda boleh mengubah kamera ke perspektif first-person. Malangnya, saya tidak begitu mengalakkan perspektif ini untuk pemain baru kerana ia sukar untuk melihat ke hadapan dan boleh menghalang pandangan pemain yang kurang mahir. Bagi tetapan accessibility, Ubisoft menyediakan kemudahan untuk semua jenis pemain. Anda boleh memilih empat jenis UI untuk mereka yang buta warna, sistem text to speech dan lain-lain.
Pengalaman saya

Selepas tutorial, anda boleh pergi ke mana sahaja anda mahu. Ramai yang mungkin ingin pergi ke mercu tanda terkenal untuk menikmati pemandangan, atau mencabar diri dalam acara solo dan PvP bagi mendapatkan bintang dalam Career Mode, tetapi saya mencadangkan anda untuk pergi ke Tricks Academy dulu dan belajar bagaimana untuk melakukan trik dan aksi menarik.
Dalam ujian beta tertutup terdapat:
5 sukan utama: ‘Bike’, ‘Ski’, ‘Snowboard’, ‘Wingsuit’ dan, ‘Rocket Wingsuit’3 kerjaya sukan: ‘Bike Races’, ‘Snow Tricks’ dan ‘Air Sports’Akses ke semua mod multiplayer: ‘Mass Races’, ‘Tricks Battle’ dan ‘Free For All’
Setelah mengumpulkan lebih daripada 11 bintang, anda akan menyelesaikan bab “pengenalan” dan Rider’s Ridge (hub utama) akan dibuka sepenuhnya. Kita akhirnya dapat menyertai pemain lain dan bersaing dalam acara multiplayer. Dalam ujian beta, terdapat tiga mod multiplayer iaitu:

Free for All
Dalam ‘Free for All’, anda akan bersaing bersama 12 pemain lain melalui beberapa acara serangkai. Dalam ujian beta, ‘Free For All’ hanya memfokuskan kepada acara Bike Tricks tetapi permainan penuh akan menambah lebih banyak jenis acara. Mod ini boleh diakses pada bila-bila masa.
Tricks Battle

Dalam Tricks Battle, dua pasukan akan bersaing sesama sendiri, di mana masing-masing terdiri daripada 6 pemain. Objektif utama adalah untuk melakukan aksi-aksi unik demi memperoleh mata dalam sebuah arena bernama ‘The Abyss’. Apabila mendekati rakan sepasukan, anda berdua seolah-olah akan disatukan dan apabila melakukan trik pada masa yang sama, pasangan itu akan menerima mata bonus untuk pasukan mereka. Pasukan dengan mata terbanyak akan memenangi perlawanan.
Mass Race

Mass Race boleh disamakan seperti satu acara battle royale yang huru-hara. Mod ini dapat diakses selang setiap jam dan seramai 64 pemain akan mengambil bahagian dalam acara ini. Dibahagikan kepada tiga pusingan, siapa yang dapat bertahan hingga akhir akan dinamakan sebagai pemenang.
Pendapat

Secara keseluruhan, Riders Republic memberi pengalaman MMO unik untuk peminat yang sukakan sukan ekstrem. Walaupun dunia dalam permainan pun dianggap sebagai satu peta besar, itu tidak menghalang kita untuk pergi ke mana-mana lokasi yang anda mahu atau menyertai mana-mana acara yang anda rasa sesuai dengan gaya permainan sendiri. Saya tidak pernah rasa diri dikekang semasa preview awal untuk beta Riders Republic. Permainan ini mempunyai banyak potensi, tetapi saya tidak kata ia sempurna 100%. Masih ada beberapa elemen yang kurang pada pendapat saya.
Selain mercu tanda terkenal, tidak ada ada lagi lokasi-lokasi unik untuk ditemui semasa ujian beta tertutup ini. Oleh itu, ia mungkin agak membosankan bagi pemain yang suka menjelajah dan menemui rahsia tersembunyi (easter egg). Nasib baik lah ini hanya ujian beta, jadi kemungkinan besar Ubisoft akan menambah sesuatu untuk menjadikan pengalaman kita lebih menyeronokkan.
Itu sahaja bagi preview beta Riders Republic ini! Permainan akan keluar untuk pelantar PC, PS4, PS5, Xbox One, dan Xbox Series X pada 2 September 2021. Jika anda berminat untuk cuba, jangan lupa untuk pra-pesan sekarang. Bagi segala liputan kami tentang Riders Republic, sila tekan pautan ini.
Video gameplay
Jangan lupa untuk ikuti kami di TikTok!
  @gamersantaimy
Tags: BETAPreviewRiders Republicubisoft


Aksi gameplay ARPG Demon’s Souls didedahkan untuk PS5!

Pada acara pendedahan Sony PlayStation 5, pemaju Bluepoint Games telah mengumumkan pandangan pertama bagi gameplay remake Demon’s Souls akan datang. Pandangan awal ini menjanjikan bahawa versi remake akan menampilkan rekreasi yang menakjubkan untuk lokasi-lokasi ikonik daripada permainan, dan menyoroti bagaimana Bluepoint mengevolusikan formula untuk konsol moden.

Sebilangan besar yang dipamerkan semasa trailer Demon’s Souls remake adalah adegan-adegan pantas watak pemain menggembara melalui pelbagai kawasan dan bertarung dengan pelbagai jenis musuh. Walau bagaimanapun, adegan terakhir memberi pandangan yang lebih baik pada beberapa bos dan raksasa kegemaran peminat seperti Maneater dan Tower Knight.

Semua yang anda lihat, visual dalam Demon’s Souls remake kelihatan sangat mengagumkan dan semestinya menggembirakan peminat permainan asal, serta menyambut mereka yang menyukai siri Souls melalui permainan seperti Dark Souls atau spin-off Bloodborne. Terdapat juga banyak soalan yang tidak dijawab oleh trailer. Salah satunya ialah bagaimana customization akan berfungsi dalam permainan. Walaupun trailer memfokuskan pada reka bentuk ikonik watak daripada box art permainan asli, terdapat juga perisai dan senjata lain yang dapat dipakai oleh pemain.

Ramai menganggap bahawa Demon’s Souls akan dilancarkan bersama PS5 pada 12 November tetapi ia masih belum disahkan. Walaupun tiada maklumat kukuh, saya tetap gembira untuk melihat remake ini berjalan lancar dan akan datang untuk kita dalam bulan-bulan akan datang.
 Muat turun di sini

Demon's SoulsDeveloper: Bluepoint GamesRelease Date: 2020-11-12PlayStation 5
Demon's Souls adalah permainan action-RPG yang dikembangkan oleh Bluepoint Games, dengan bantuan daripada Japan Studio, dan diterbitkan oleh Sony Interactive Entertainment. Ini adalah remake kepada Demon's Souls, yang awalnya dikembangkan oleh FromSoftware dan dikeluarkan untuk PlayStation 3 pada tahun 2009.

Jangan lupa untuk ikuti kami di TikTok!
  @gamersantaimy
Tags: Bluepoint GamesDemon's SoulsGameplayplaystation 5Sony


Tajuk rasmi filem adaptasi Dungeons & Dragons telah didedahkan!

Setelah bertahun-tahun ditunda, akhirnya filem adaptasi daripada game tabletop RPG ikonik, Dungeons & Dragons mendedahkan tajuk rasmi untuknya. Filem yang akan datang ini akan bertajuk Dungeons & Dragons: Honor Among Thieves.

Pengumuman itu telah dibuat oleh penerbit game D&D semasa pembentangan D&D Direct yanng telah diadakan. Pendedahan itu juga telah disertakan dengan imej logo baru yang sama seperti game original berserta sari kata baru dibawahnya.

Our campaign begins… Dungeons & Dragons: Honor Among Thieves. Come join our party with Chris Pine, @MRodOfficial, @RegeJean, @StandUp4Justice, @SophiaLillis, and @HackedOffHugh as our journey begins in theatres on March 3, 2023. #DnDMovie #DnD pic.twitter.com/tzz9z6dZuP— DnDMovie (@DnDMovie) April 21, 2022

Filem Dungeons & Dragons: Honor Among Thieves mempunyai sejarah pengeluaran yang agak besar, sehingga ia menjadi tumpuan tuntutan mahkamah pada tahun 2013 antara Warner Bros Pictures. dan Hasbro kerana kedua-duanya mula untuk keluarkan adaptasi game popular tersebut. Syarikat itu juga mula mengusahakan filem itu bersama-sama sehingga Hasbro memindahkan pengeluaran filem itu kepada Paramount Pictures pada 2017.
Filem ini sepatutnya ditayangkan pada 2021 tetapi ditunda kerana ingin mengelakkan pertembungan dengan filem popular yang lain serta pandemik COVID-19 yang berlaku. Tarikh tayangan baru juga telah diberikan dan ditetapkan untuk ditayangkan pada 2 Mac 2023.

Turut terlibat dengan filem Dungeons & Dragons: Honor Among Thieves ialah Chris Pine, Michelle Rodriguez, Regé-Jean Page, Justice Smith, Sophia Lillis, dan Hugh Grant. Filem ini diarahkan oleh Jonathan Goldstein dan John Francis Daley, kedua-duanya juga berkhidmat sebagai penulis lakon layar bersama Michael Gilio. Kisahnya juga akan ditulis oleh Gilio dan Chris McKay. Pine, Goldstein dan Daley juga berkhidmat sebagai penerbit eksekutif bersama Denis L. Stewart, Zev Foreman dan Greg Mooradian.
Untuk mendapatkan liputan lain mengenai filem daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: D&DDungeons and DragonsHonor Among Thieves


[PEF 2019] Baru kali pertama di Malaysia, temu bual eksklusif bersama Juara Dunia Dragon Ball FighterZ – GO1!

Penang Esports Festival 2019 telah menerima kunjungan beberapa nama besar, dan salah satunya ialah Goichi “GO1” Kishida daripada Cyclops Athlete Gaming. Kami juga berpeluang untuk menemu ramah beliau di Arena Spice Setia!

Kamu mungkin pernah mendengar GO1 selepas dia memenangi EVO bulan lepas. Beliau mengalahkan SonicFox dalam DragonBall FighterZ 3: 2 untuk menjadi juara, jadi bagaimana perasaannya? GO1 mengatakan perasaan itu telah lama pudar, tetapi dia masih gembira kerana berjaya menang.
GO1 telah mula bermain DragonBall FighterZ sejak dilancarkan, iaitu sekitar setahun setengah yang lalu dan Vegeta merupakan kegemarannya, bersama dengan Vegeta Blue dan Jiren. Beliau fikir memang lebih sukar untuk menggunakan lower tier character seperti Jiren, tetapi Jiren masih kekal sebagai salah satu watak kegemarannya.

GO1 percaya SonicFox ialah pesaingnya yang terhebat dan apabila ditanya sama ada berminat untuk bermain Mortal Kombat agar mempunyai peluang untuk menentang SonicFox, beliau berkata dia sudah mencuba. Walau bagaimanapun, dengan tutorialnya dalam bahasa Inggeris, beliau tidak beberapa faham tetapi GO1 masih menyatakan hasrat untuk melawan SonicFox jika diberi peluang.
Untuk gamers yang ingin menjadi profesional, GO1 menasihatkan bakal pemain untuk memberi tumpuan kepada pelajaran terlebih dahulu. Jika mereka dapat mencari keseimbangan antara pelajaran dan permainan, dan yakin mempunyai bakat, teruskan usaha dan cuba kehidupan gaming kompetitif.

GO1 dijemput ke Penang Esports Festival 2019, dan ingin mengucapkan terima kasih kepada peminat Malaysia kerana meminta beliau untuk datang. serta meminta sokongan berterusan dalam komuniti permainan pertempuran. Kami berharap GO1 terus maju dan kekal cemerlang dalam kejohanan masa hadapan!
Jangan lupa untuk ikuti kami di TikTok!
  @gamersantaimy
Tags: Arena Spice SetiaDragonBall FighterZGO1Penang Esports Festival 2019


Dragon Quest XI S: Echoes of an Elusive Age Review (2020) – Kembali ke zaman kecemerlangan JRPG!

Selepas menghabiskan masa yang lama sebagai judul eksklusif di Nintendo Switch, Dragon Quest XI S: Echoes of an Elusive Age akhirnya menuju ke pelantar PC dan konsol. Ketika permainan asal dilancarkan, Dragon Quest amat menekankan elemen tradisional dalam genre JRPG dan idea ini terbukti berjaya kerana Dragon Quest XI masih mempunyai reputasi yang tinggi sebagai salah satu JRPG hebat sepanjang zaman. Selepas mengeluarkan edisi definitif, elemen baru bukan sahaja menjadikan Dragon Quest XI S jauh lebih mudah untuk bermain, malah menambahbaik pengalaman saya secara drastik.

Peminat JRPG boleh melihat usaha yang dikeluarkan dalam versi ini berbanding dengan permainan asal. Muzik mereka telah diperbaharui, pertempuran kini boleh dilajukan, dan penambahan mod foto adalah antara perubahan “quality-of-life” yang saya boleh lihat. Tidak kisah sama ada baru hendak mencuba, atau ingin mengalaminya dalam cara yang baru, Dragon Quest XI S: Echoes of the Elusive Age Definitive Edition adalah pengalaman JRPG yang luar biasa. Mari kita selami ulasan ini!
Naratif & Latar Belakang

Naratif dan jalan cerita Dragon Quest 11 S masih kekal tradisional. Sama seperti permainan Dragon Quest lama, protagonis dilahirkan sebagai “hero bernama Luminary” yang ditakdirkan untuk melawan kuasa jahat. Dragon Quest 11 S tidak mengubah jalan cerita ini, dan ingin mengekalkan genre JRPG dalam bentuk paling stereotaip.Saya tidak kata itu salah kerana Dragon Quest sentiasa menceritakan kisah antara “good vs evil“, tetapi bagi peminat yang mengharapkan jalan cerita dengan “plot twist“, ia tidak wujud dalam permainan ini. Dragon Quest 11 amat penuh dengan elemen JRPG tipikal, dan jika anda tidak kisah dan bersedia untuk bermain JRPG yang “old-school“, Dragon Quest 11 S adalah pilihan yang paling sesuai.
Gameplay Asas & Sistem Pertempuran

Walaupun mementingkan sistem “turn-based JRPG“, Dragon Quest XI S membuat banyak perubahan untuk kekal relevan pada zaman ini. Sebahagian besar dari perubahan itu adalah tahap “customization ” yang kita ada sebagai pemain semasa mengubah ahli parti. Setiap watak mempunyai beberapa senjata yang dapat mereka gunakan, dan masing-masing mempunyai “skill tree” sendiri. Selain itu, setiap watak juga mempunyai kemahiran unik mereka. Ia sangat mudah untuk membuat parti yang memenuhi playstyle kita kerana permainan membolehkan saya mengagihkan skill point untuk watak pada bila-bila masa, di mana-mana save point terdekat.
Walaupun sistem pertempuran sudah cukup padu, satu fitur unik adalah “Pep System“. Jika kita menyerang atau mempertahankan diri semasa pertempuran, “pep gauge” akan mula berisi. Jika penuh, sejenis aura biru akan mengelilingi watak yang bertahan selama tiga atau empat pusingan dan memberikan beberapa buff serta peluang yang lebih tinggi untuk melakukan serangan kritikal.

Apabila sistem pep untuk watak tertentu diaktifkan, pemain juga mendapat akses ke abiliti rahsia. Setelah abiliti ini digunakan, watak akan kembali normal. Komposisi parti juga memainkan peranan yang penting dalam hal ini kerana watak-watak tertentu mempunyai abiliti yang memerlukan kerjasama antara watak lain. Walaupun mudah, Dragon Quest XI S menawarkan banyak strategi untuk pemain guna.
Pada masa yang sama, Dragon Quest XI S menawarkan banyak aktiviti unik yang pemain boleh lakukan di luar pertempuran. Erdrea adalah dunia yang luas dan besar dengan banyak rahsia yang tersembunyi. Pemain boleh menyelesaikan misi sampingan untuk mendapatkan ganjaran tambahan dan buka beberapa “mini-game” seperti lumba kuda ketika maju dalam jalan cerita.

Penambahan Baru

Pemain lama yang telah selesaikan Dragon Quest 11 mungkin tertanya apa yang baru. Di bawah, saya ingin menjelaskan semua fitur dan penambahan baru yang disertakan dalam edisi Definitif:

Mod 2D: Peminat JRPG dapat menikmati Dragon Quest 11 dalam gaya seni tradisional 2D berasaskan sprite, yang dapat diaktifkan dan dimatikan di gereja (save point).
Misi sampingan Tickington: Selain daripada mod 2D, pemain akan bertemu dengan watak bernama Tockle. Ia memperkenalkan kita kepada misi sampingan Tickington, yang membolehkan pemain melihat semula permainan lama Dragon Quest dalam versi 16-bit. Misi ini sebenarnya pendek, tetapi amat menyeronokkan bagi peminat lama yang ingin mengenang zaman gemilang Dragon Quest.
Jalan cerita tambahan untuk watak: Tanpa memberi sebarang spoiler, kebanyakkan ahli parti mempunyai jalan cerita tambahan. Jalan cerita ini telah digabungkan ke dalam permainan utama, jadi tidak ada misi sampingan yang leceh untuk kita buat.
Soundtrack sepenuhnya oleh orkestra: Soundtrack lama telah digantikan sepenuhnya oleh orkestra. Pemain boleh menukar ke soundtrack lama dalam tetapan permainan pada bila-bila masa, tetapi versi orkestra adalah lebih sedap untuk dengar.
Pilihan suara jepun: Peminat yang lebih suka suara Jepun daripada suara Inggeris boleh bertukar antara pilihan ini pada bila-bila masa dalam tetapan permainan.
Mod foto: Mereka yang lebih suka grafik 3D dapat menikmati pemandangan dengan mod Foto baru, yang mempunyai pilihan kesan khas yang banyak.
Ubah kelajuan pertarungan dan kamera pertarungan: Satu penambahan yang penting ialah kemampuan untuk mengubah kelajuan pertempuran. Pemain boleh pilih antara kelajuan “Normal”, “Fast”, atau “Ultra-Fast”. Ini sangat penting semasa kita “grinding” pada hujung permainan. Seterusnya, pemain boleh menetapkan kamera pertempuran ke sudut yang boleh dikawal atau statik.
Pelbagai perubahan “quality-of-life”: Bersama dengan perubahan di atas, beberapa perubahan halus juga telah dilakukan. Antaranya adalah kemampuan untuk menggunakan Fun Size Forge di mana sahaja, cutscene yang boleh “skip”, kemunculan ahli parti semasa menjelajah, dan lain-lain.

Semua fitur ini bukan sahaja menghebatkan lagi pengalaman Dragon Quest 11 saya, tetapi juga meningkatkan pengalaman asas pemain baru. Soundtrack baru telah disediakan oleh Tokyo Metropolitan Symphony Orchestra untuk menunjukkan kemegahan dan keunggulan muziknya berbanding permainan asli. Ditambah pula dengan perubahan mekanikal dan fungsi-fungsi lain, ia memberi banyak kemudahan akses dalam permainan yang sepatutnya berbentuk tradisional.

Mod 2D, khususnya, adalah sesuatu yang istimewa kerana ia cuba menarik perhatian peminat tegar Dragon Quest. Kita bukan sahaja mendapat misi sampingan baru yang direka khas untuk memperingati judul-judul klasik di dalam siri, malah keseluruhan Dragon Quest 11 juga boleh dimainkan dalam mod 2D. Sesiapa yang merupakan peminat JRPG era 16-bit pasti akan menyukai fitur ini.
Kelajuan pertarungan yang boleh diubah adalah ciri yang bagus, terutama bagi mereka yang terbiasa dengan sistem pertempuran JRPG moden seperti Final Fantasy 7 Remake atau Persona 5. Ia membuatkan pengalaman kita semasa “grinding” di hujung permainan lebih lancar dan mudah dan bukan membosankan atau leceh.

Kemampuan untuk menggunakan Fun Size Forge bagi membuat senjata/baju besi di mana sahaja pula adalah satu kelebihan yang tidak wujud dalam permainan lama. Jika kita menggabung semua fitur ini dengan perubahan mekanikal kecil lain, Dragon Quest 11 S dengan mudah adalah pilihan “definitif” saya berbanding mana-mana permainan Dragon Quest.
Pendapat

Setelah keluar dari Nintendo Switch, pelepasan Dragon Quest 11 S di pelantar konsol dan PC adalah sesuatu yang sangat dialu-alukan. Walaupun permainan berjalan dengan lancar di Switch, saya pasti anda akan lebih seronok di konsol atau PC kerana kemampuan grafik yang ditingkatkan. Pada kebanyakkan masa, Dragon Quest 11 S boleh cecah 60 FPS pada resolusi tinggi tanpa banyak masalah.
Dragon Quest 11 adalah JRPG yang hebat bagi pemain baru dan peminat lama, tetapi Dragon Quest 11 S merupakan versi terbaik untuk kita benar-benar menikmati permainan. Peminat baru mungkin mengalami sedikit masalah untuk membiasakan diri dengan suasana keseluruhan, tetapi sistem baru mudah dipelajari dan tidak ada apa-apa unsur yang boleh mengelirukan anda.
Semua peningkatan di atas pasti akan menghasilkan pengalaman yang jauh lebih baik, manakala tribut 2D mereka adalah sentuhan yang bikin nostalgia. Jika diri itu suka bermain JRPG, saya sarankan anda cuba Dragon Quest 11 S sekarang! Itu sahaja untuk ulasan ini, selamat ber-gaming!
Jangan lupa untuk ikuti kami di TikTok!
  @gamersantaimy
The Review

                    Dragon Quest XI S: Echoes of an Elusive Age

9
Score

Dragon Quest 11 adalah JRPG yang hebat bagi pemain baru dan peminat lama, tetapi Dragon Quest 11 S merupakan versi terbaik untuk kita benar-benar menikmati permainan. Peminat baru mungkin mengalami sedikit masalah untuk membiasakan diri dengan suasana keseluruhan, tetapi sistem baru mudah dipelajari dan tidak ada apa-apa unsur yang boleh mengelirukan anda.

Review Breakdown

Semua peningkatan di atas pasti akan menghasilkan pengalaman yang jauh lebih baik, manakala tribut 2D mereka adalah sentuhan yang bikin nostalgia.
0

Tags: Dragon QuestDragon Quest XI S: Echoes of an Elusive Agereviewulasan


MOBILE SUIT GUNDAM EXTREME VS. MAXIBOOST ON secara rasmi dilancarkan!

Pembangun dan penerbit permainan video anime terkemuka BANDAI NAMCO Entertainment Asia hari ini mengumumkan bahawa MOBILE SUIT GUNDAM EXTREME VS. MAXIBOOST ON telah dilancarkan secara rasmi di Asia Tenggara pada sistem hiburan komputer PlayStation 4. 2-on-2 EXTREME VS. permainan tempur mecha pada mulanya dikeluarkan secara eksklusif untuk arked Jepun dan kini tersedia di PlayStation 4 di seluruh dunia untuk pertama kalinya. Tonton treler pelancaran di bawah.

Terletak di alam semesta GUNDAM yang ikonik di dunia, MOBILE SUIT GUNDAM EXTREME VS. MAXIBOOST ON membolehkan pemain melakukan pertarungan 2-on-2 ke tahap seterusnya dengan Mobile Suits yang merangkumi keseluruhan sejarah francais. MOBILE SUIT GUNDAM EXTREME VS. MAXIBOOST ON menampilkan 185 unit yang boleh dimainkan dari 36 lelaran GUNDAM yang berbeza, masing-masing dengan kebolehan unik yang direka untuk menandingi gaya permainan peribadi peminat. Pemain boleh memilih dari tiga Sistem Burst EX yang berbeza – Fighting Burst, Extend Burst, dan Shooting Burst – untuk berkoordinasi dengan sekutu dan membuang semua musuh yang berdiri (atau terbang) dengan cara mereka.

■ Bonus pembelian awal
Pelanggan yang membeli produk ini antara jam 12:00 pagi pada 30 Julai (Khamis) dan 11:59 malam pada 31 Ogos (Isnin) boleh menerima bonus pembelian awal.

PS4® “Mobile Suit Gundam EXTREME VS. Maxi Boost ON” unit yang boleh dimainkan “Gundam Barbatos Lupus Rex”
Akses Privileged untuk Operator Sthesia Awar di PS4® Mobile Suit Gundam: Battle Operation 2.

“Sejak peminat Jepun pertama kali diperkenalkan kepada MOBILE SUIT GUNDAM EXTREME VS. MAXIBOOST ON pada tahun 2016 di arcade, kami telah menantikan untuk membawa gaya tempur ikoniknya kepada para gamer di Asia Tenggara., ”Kata Rainel Tan, Pengurus Besar BANDAI NAMCO Entertainment Asia. “Kami sangat gembira untuk kontinjen peminat yang baru akhirnya dapat merasakan aksi gaya arked beroktan tinggi dari siri EXTREME VS di PlayStation 4.”
Untuk maklumat lebih lanjut mengenai MOBILE SUIT GUNDAM EXTREME VS. MAXIBOOST ON dan tajuk lain dari BANDAI NAMCO Entertainment Asia sila lawati laman web mereka dan laman sosial Facebook dan Twitter mereka.

Mobile Suit Gundam: Extreme Vs. Maxi Boost ONPublisher: Bandai Namco EntertainmentRelease Date: 2020-07-30PlayStation 4
Mobile Suit Gundam: Extreme Vs. Maxi Boost ON adalah permainan GUNDAM arked Jepun yang popular, akan hadir ke PlayStation 4! Menampilkan sistem pertempuran yang ekstrem dan Mobile Suits dari seluruh sejarah siri ini, peminat akhirnya akan berpeluang untuk melakukan pertempuran 2-vs-2 ke tahap berikutnya!

Jangan lupa untuk ikuti kami di TikTok!
  @gamersantaimy
Tags: bandai namco entertainment asiaMOBILE SUIT GUNDAM EXTREME VS. MAXIBOOST ONMOBILE SUIT GUNDAM EXTREME VS. MAXIBOOST ON dilancarkan


[E3 2021] Godfall akan keluar di PS4 pada bulan Ogos bersama expansion Fire & Darkness!

Walaupun dilancarkan sebagai permainan eksklusif di PS5, Godfall akan dilancarkan di konsol PlayStation 4 (PS4) pada bulan Ogos ini. Berita ini diumumkan semasa acara siaran langsung Gearbox di E3 bersama dengan update Lightbringer dan expansion baru bernama Fire & Darkness.

Update Lightbringer adalah percuma dan akan membawa mod endgame baru untuk pemain cuba, serta beta matchmaking untuk menjadikan multiplayer lebih mudah diakses. Selain itu, ia juga akan menambah pelbagai loot dan skin Valorplate untuk dibuka oleh pemain.

Untuk expansion Fire & Darkness, ia akan membawa kita ke Fire Realm di mana pemain ditugaskan untuk menyelamatkan alam ini dari musuh baru yang mengancam kewujudannya. Untuk memainkan expansion ini, anda masih perlu membayar walaupun mempunyai permainan Godfall asas. Untuk mereka yang membeli edisi Deluxe dan Ascended, ia secara automatik akan disertakan sekali.

Expansion Fire & Darkness, update Lightbringer, dan versi PS4 untuk Godfall akan dilancarkan sekaligus pada 10 Ogos. Jika anda peminat Godfall, jangan lupa tarikh itu kerana banyak kandungan yang kita boleh cuba dalam permainan ini nanti. Buat masa ini, permainan kini tersedia di PS5 dan PC melalui Epic Games Untuk segala liputan kami tentang berita E3, sila tekan pautan ini.
Sumber – Gearbox

Jangan lupa untuk ikuti kami di TikTok!
  @gamersantaimy

Tags: E3ExpansionFire & DarknessGearboxGodfallLightbringerPS4Update


Fortified – Percuma di Steam Sampai 8 Jun

Haaa, semalam aku dah share pasal game free satu ni, so, hari ni, aku nak share lagi satu game ni. Nama game ni Fortified, dan korang boleh claim game ni dekat Steam. Tapi, kene claim cepat, sebelum 8 Jun! Jadi, kalau korang tahu game ni macam mana, kat bawah nanti aku akan terangkan secara ringkas.

Fortified merupakan game strategy shooter dimana pemain akan mempertahankan bumi dari serangan makhluk asing yang berlatar belakangkan tahun 1950. Ianya merupakan game kombinasi shooter, real time strategy dan juga membina pertahanan korang. Ala, macam game tower defense ah.

Pada pendapat aku, game ni menarik, dan seronok. Ianya boleh dimainkan bersama rakan rakan korang untuk tingkatkan lagi keseronokan korang bermain game Fortified ni. Ha, jadi, apa lagi, claim cepat. Macam aku cakap, game ni free sampai 8 Jun je tau. Claim dan sebarkan kepada kawan korang.
Klik Disini untuk claim

Jangan lupa untuk ikuti kami di TikTok!
  @gamersantaimy
Tags: FortifiedFree GamesPCsteam


Ghost of Tsushima henti menambah update baru, game sudah “sempurna”

Selepas meraih sambutan positif di seluruh dunia, Sucker Punch Productions telah memutuskan beberapa projek baru untuk Ghost of Tsushima, termasuk expansion besar-besaran “Iki Island” dan mode multiplayer. Kedua-dua projek ini juga dilancarkan dengan berjaya, tetapi nampaknya Sucker Punch ingin fokus ke game lain kerana mereka telah mengesahkan secara rasmi bahawa Ghost of Tsushima akan berhenti menerima update baru buat sementara waktu.

In the coming days, we'll release Patch 2.18 for #GhostOfTsushima. This patch changes several Legends items, fixes a bug that prevented some players from earning Hidden Heart, adds save imports to  Legends standalone, and more.See full patch notes here: https://t.co/duIl5AmKpO pic.twitter.com/I4IPB5nI1z

— Sucker Punch Productions 🎮 Ghost of Tsushima (@SuckerPunchProd) April 8, 2022

Secara lebih khusus, Sucker Punch Productions berkata mereka tidak menguruskan sebarang update “buat masa sekarang” untuk Ghost untuk Tsushima. Seperti saya kata tadi, ini hanya sementara waktu dan jika perlu apa-apa penambaikan, Sucker Punch akan membetulkannya pada masa hadapan.
Selain itu, pihak studio juga berkata mereka akan terus memantau setiap maklum balas peminat -terutamanya dalam komuniti Ghost of Tsushima Legends- sekiranya sebarang bug atau isu lain muncul. Andai kata ada masalah, pemain Ghost of Tsushima  boleh menghantar mesej ke Twitter Sucker Punch di Twitter jika mempunyai apa-apa kebimbangan.

Seterusnya, Sucker Punch mengambil peluang untuk mengucapkan terima kasih kepada seluruh komuniti Ghost of Tsushima dalam mesej di atas. Pertama sekali, studio itu ucapkan terima kasih atas “jumlah sokongan dan maklum balas luar biasa” yang diberikan oleh pemain sejak hari pertama pelancaran, lagi-lagi selepas mode “Legends” berkembang menjadi komuniti yang lebih aktif daripada apa yang pertama kali dijangkakan.

Walaupun tiada petunjuk atau klu diberikan tentang projek apa yang sedang diusahakan oleh Sucker Punch, kita boleh melihat mereka sedang amat sibuk. Adakah mereka sedang membuat sekuel Ghost of Tsushima, atau mungkin sesuatu yang berbeza? Adakah ia akan datang ke PC? Kita “wait and see” ya.
Bagi sesiapa yang berminat, Ghost of Tsushima kini tersedia di PS4 dan PS5.
Jangan lupa untuk ikuti kami di TikTok!
  @gamersantaimy
Tags: ghost of tsushimaPS4ps5Update


Arcane dedahkan teaser trailer untuk Act seterusnya!

Trailer terbaru yang mendedahkan Act 2 siri animasi League of Legends (LoL), Arcane telah dikeluarkan sebelum tiga episod baru ditayangkan di Netflix hujung minggu ini. Animasi ini akan mengikuti kehidupan champion League of Legends seperti Jayce, Caitlyn, Heimerdinger dan sebahagian besar animasi itu tertumpu kepada adik beradik Jinx dan Vi. Walaupun tiga episod pertama yang ditayangkan mendedahkan beberapa perkara yang mengerikan, trailer terbaru ini menjelaskan bahawa pendedahan seterusnya akan lebih dramatik daripada sebelumnya.

Jika anda menyukai apa yang telah anda telah tonton dalam Arcane, percayalah Riot Games sudah pasti akan meneroka lebih banyak cerita pada masa depan.

Tentang Arcane
Arcane merupakan animasi yang berdasarkan dunia League of Legends, dan menyelidik beberapa masalah yang kompleks. Ia akan meneroka keseimbangan antara bandar Piltover yang kaya dan kawasan Zuan yang kurang bernasib baik. Penciptaan “hextech” membolehkan seseorang untuk mengawal tenaga ajaib dan ini mengancam keseimbangan antara kedua tempat tersebut. Arcane disediakan untuk meneroka beberapa konsep dari League of Legends dengan lebih mendalam, dan tersedia sebagai kisah yang rumit dan penuh dramatik.
Berkisahkan di dunia League of Legends, permainan yang terkenal di dunia, Arcane merupakan siri animasi yang dikembangkan dan dihasilkan oleh Riot Games dengan kerjasama Fortiche Productions.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Anda boleh membaca review kami untuk Arcane Act 1 di sini. Walaupun tak main LoL, anda masih boleh layan animasi ini. Arcane akan dilancarkan dalam tiga act dan mempunyai tiga episode untuk setiap satu act. Act 2 akan ditayangkan pada 13 November, diikuti dengan babak ketiga pada 20 November. Untuk liputan lain mengenai animasi ini, sila klik pada pautan ini.
Sumber: comicbook
Jangan lupa untuk ikuti kami di TikTok!
  @gamersantaimy
Tags: ArcaneArcane Act 2League of legendsRiot Games


Game seram Devotion akhirnya dilancarkan semula selepas ditarik dari Steam tahun lalu~

Devotion permainan seram Taiwan yang ditarik dari Steam sejurus dilancarkan pada Februari tahun lalu setelah penemuan aset seni kontroversial, akhirnya muncul kembali dan akan mendapat pelepasan fizikal, tetapi sayangnya hanya di Taiwan buat masa ini.

Devotion adalah karya pembangun Red Candle Games, yang sebelumnya bertanggungjawab untuk penahanan seram point-and-click yang terkena, dan mengikuti penderitaan keluarga muda yang bermasalah selama tujuh tahun di sebuah pangsapuri yang sempit pada tahun 1980-an Taiwan – sebuah perjalanan yang terus maju dari inti seram gaya pertama orang PT, menggabungkan seni bina yang berubah-ubah dan metafora visual yang menarik untuk mencipta pengalaman yang pada akhirnya lembut seperti menakutkan.

Malangnya, tidak lama setelah rilis, rujukan yang kepada presiden China Xi Jinping ditemui dalam permainan. Kemarahan di kalangan pemain China terus berlaku dan kejatuhan itu menyaksikan akaun Red Candle ditutup di platform media sosial China, Weibo, pembatalan lesen perniagaan penerbitnya oleh kerajaan China dan akhirnya, penghapusan permainan dari Steam, dengan penerimaan kritikal yang kuat.

Ketika bulan-bulan berlalu, ramai yang ingin tahu apakah situasi Red Candle telah cukup berubah sehingga permainan yang terkenal dapat kembali ke kedai digital. Studio tersebut menangani pertanyaan ini dalam satu kenyataan yang disiarkan di Twitter pada Julai lalu  di mana ia sekali lagi memberikan “permintaan maaf yang paling tulus kepada semua pasukan dan kakitangan yang terkena dampak” akibat “kejadian aset seni”.

Hampir setahun kemudian, nampaknya Red Candle kini bersedia dan sekurang-kurangnya dapat memulai proses melepaskan kembali Devotion dan telah mengumumkan dua edisi fizikal permainan yang eksklusif untuk Taiwan buat masa ini serta keduanya tersedia untuk pra-pesanan sehingga 15 Jun.
Dalam pernyataan baru yang disiarkan di Facebook yang mereka, studio menulis, “Walaupun kami mengambil inisiatif untuk menghentikan semua tindakan perniagaan setelah insiden kontroversi itu, kami masih mendapat perhatian dan pertanyaan dari pemain dari seluruh dunia. . Semua anggota Red Candle benar-benar berterima kasih untuk ini. ”

大家好，我們是赤燭#還願DEVOTION 台灣限定實體版，正式開放預購。預購截止時間為6/15（一）24:00。詳細說明與注意事項，請參考預購頁面：https://shop.redcandlegames.comA. 還願實體版 +…
Posted by 赤燭遊戲 － Red Candle Games on Monday, June 8, 2020

“Sepanjang tahunlalu, kami telah memikirkan bagaimana untuk bertindak balas terhadap semua pemain yang menyokong Red Candle dan versi fizikal adalah langkah kecil terbaru untuk pasukan.” Dan sementara ia mengakui bahawa pelepasan terhad Taiwan sahaja “pasti tidak akan memuaskan semua pemain” menantikan kepulangan Devotion ke kedai digital, ia meminta “lebih banyak kepercayaan dan kesabaran” dari peminat kerana terus “mencuba pelbagai kemungkinan”. Jadi, Devotion kembali ke Steam dengan pre-order hanya dibuka untuk Taiwan sahaja buat masa ini.
Sumber: PCGamesn
Jangan lupa untuk ikuti kami di TikTok!
  @gamersantaimy
Tags: DevotionRed candle games


Anggota Polis digugurkan kerana sibuk bermain Pokemon Go untuk menangkap Snorlax dan gagal menjawab panggilan!

Dua polis di California baru sahaja digugurkan kerana mengejar Snorlax sedangkan mereka sepatutnya menangkap penjahat. Perkara ini berlaku selepas petisyen kepada mahkamah rayuan negeri berhubung pemecatan mereka. Kedua-dua polis itu nampaknya bermain Pokemon Go di dalam kerete peronda mereka dan tidak menjawab laporan mengenai rompakan yang sedang berlaku.

Pegawai Louis Lozano dan Eric Mitchell, telah ditangkap bermain game itu melalui sistem video digital dalam kereta mereka. Rakaman itu disemak oleh penyelia mereka, Sarjan Jose Gomez, yang memulakan siasatan salah laku. Lozano dan Mitchell pada mulanya menafikan dakwaan itu, tetapi orang yang mengendalikan kes itu, Detektif Tracy McClanahan, percaya mereka bermain Pokemon Go semasa hari rompakan.

Rakaman itu “menunjukkan bahawa pada kira-kira 6:09 PM . Ia hanya lima minit selepas Pegawai Lozano berkata ‘screw it’  dan tidak menjawab panggilan komunikasi mengenai rompakan itu. Pegawai Mitchell pula pada waktu itu memaklumkan bahawa “Snorlax baru sahaja muncul” di 46th dan Leimert,” menurut dokumen mahkamah. Ia seterusnya menerangkan bagaimana Lozano dan Mitchell berbincang mengenai Pokemon semasa mereka memandu ke lokasi berbeza di mana Snorlax itu muncul pada telefon bimbit mereka.

Dokumen mahkamah itu juga menyebut bahawa “dalam perjalanan ke lokasi Snorlax, Pegawai Mitchell memaklumkan kepada Pegawai Lozano bahawa ‘Togetic baru sahaja muncul,’ dengan menyatakan ia ‘di Crenshaw, tepat di selatan 50.’ Selepas Mitchell menangkap Snorlax itu mereka berdua bersetuju untuk pergi mendapatkan Togetic tersebut dan memandu pergi.”

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Apabila mereka berhadapan dengan McClanahan, dua pegawai tersebut “menafikan yang mereka bermain game video. Pegawai tersebut juga mendakwa bahawa mereka hanya berbual tentang Pokemon Go dan Pegawai Mitchell telah menerima mesej teks dan makluman daripada kumpulan pemain Pokemon Go di mana ‘ramai orang bermegah tentang skor mereka.’ Detektif McClanahan menentukan kedua pegawai polis tersebut tidak jujur.”

Prosiding itu menimbulkan persoalan sama ada McClanahan dibenarkan atau tidak menggunakan rakaman dari kereta skuad itu dalam siasatannya. Mahkamah mendapati dia mempunyai hak dan mengekalkan keputusan untuk menggugurkan kedua-dua polis itu.
Sumber: TheGamer
 Muat turun di sini

Pokémon GoPublisher: NianticDeveloper: NianticRelease Date: 2016-07-06Android, iOS
Pokémon Go adalah permainan AR mudah alih pada tahun 2016 yang dikembangkan dan diterbitkan oleh Niantic dengan kerjasama The Pokémon Company untuk peranti iOS dan Android. Sebagai sebahagian daripada francais Pokémon, permainan ini adalah hasil kerjasama antara Niantic, Nintendo dan The Pokémon Company.

Jangan lupa untuk ikuti kami di TikTok!
  @gamersantaimy
Tags: LAPDPokemon GOSnorlax


Saluran Animax tidak lagi tersedia di Astro bermula Januari 2022! Sayonara Animax!

Dulu memang susah untuk kita mencari saluran untuk tonton anime. Waktu itu apabila Astro memperkenalkan saluran Animax, sudah tentu ramai peminat anime yang melanggannya untuk menonton anime lebih-lebih lagi apabila banyak anime yang ditayangkan sama waktu dengan Jepun. Malangnya, saluran Animax tidak lagi tersedia di Astro bermula 1 Januari 2022.

Melalui akaun Twitter, Syafiq_izwan telah bertanya kepada Astro mengapa saluran tersebut akan dihentikan. Dia juga sertakan beberapa gambar yang menunjukkan mesej yang dipaparkan pada saluran tersebut. Mesej tersebut berbunyi seperti ini, “saluran Animax akan menamatkan siaran bermula 1 Januari 2022. Anda boleh menikmati siri terpilih yang tersedia melalui Astro On Demand dan Astro Go.”

@astroonline kenapa astro tamatkan animax pada 1 jan 2022? Nanti astro tak ada saluran anime😭😭😭😭😭😭😭😭😭😭 pic.twitter.com/jqkSDQ0EuN— Izwan (@syafiq_izwan) December 22, 2021

Astro juga telah membalas dengan tweetnya yang mengatakan bahawa pihak Astro sentiasa mengkaji program yang ingin ditayangkan dengan tawaran terbaik dan pelbagai kandungan yang menarik untuk pelanggan mereka. Mereka sekali lagi berkata bahawa Animax akan ditamatkan siaran dan memohon maaf atas kesulitan yang berlaku.
Sebagai peminat anime, memang ramai juga yang sedih apabila satu-satunya saluran anime akan ditamatkan siaran. Tetapi ada sebabnya juga, lebih-lebih lagi dengan banyak platform penstriman yang menayangkan lebih banyak anime dengan pilihan yang pelbagai. Platform seperti Netflix dan iQiyi juga banyak yang menayangkan anime serentak dengan waktu Jepun. Jadi ramai peminat yang lebih suka menggunakan platform seperti ini.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jika anda tidak tahu ingin menonton anime dimana selepas ini, jangan risau. Kami ada sediakan senarai platform yang anda boleh gunakan untuk tonton anime. Anda boleh pilih platform mana yang terbaik dan bersesuaian dengan bajet anda. Untuk liputan lain mengenai anime dari kami, sila klik pada pautan ini.
Jangan lupa untuk ikuti kami di TikTok!
  @gamersantaimy
Tags: AnimaxAstro


Among Us Bakal Hadir Dengan Siri Animasi Tersendiri oleh CBS Studios!

Siapa sangka game indie seperti Among Us mendapat populariti yang tinggi semasa COVID melanda dahulu. Ia juga masih lagi banyak dimainkan tidak kiralah di mobile, PC mahupun konsol. Kejayaan Among Us tidak berhenti di situ kerana ia juga bakal mendapat adaptasi siri animasi oleh CBS Studios!

Kredit: Innersloth
Melalui Variety, CBS Eye Animation Productions telah bekerjasama dengan Innersloth, studio game indie yang menghasilkan Among Us untuk menghasilkan siri tersebut. Projek ini akan diketuai oleh Owen Dennis yang turut menjadi produser eksekutif untuk projek animasi tersebut.

Seperti yang terjadi dalam game, animasi ini akan menyampaikan kisah di mana, “ahli krew anda telah digantikan dengan makhluk asing yang boleh berubah bentuk untuk mengganggu, mensabotaj kapal dan membunuh semua orang. Cari “Imposter” tersebut sebelum menjadi mangsa kepadanya.”

Kredit: Innersloth
Untuk pengetahuan anda, Dennis terkenal dengan siri animasi Cartoon Network/ Max yang bertajuk “Infinity Train.” Dia juga pernah menghasilkan siri “Regular Show” sebagai penulis dan pelukis papan cerita.
Tentang Among Us

Kredit: Innersloth
Dibangunkan oleh Innersloth pada 2018, Among Us merupakan sebuah game online social multiplayer di mana pemain berada di angkasa lepas. Pemain akan mendapat peranan tertentu dalam game dengan objektif tersendiri. Sudah tentu anda perlu berwaspada dengan pemain lain yang mungkin “Impostor” yang akan menghuru-harakan keadaan. Among Us tersedia di PlayStation, Xbox, Nintendo Switch, Steam, Epic Games Store, Windows Store, iOS dan Android. Terdapat juga versi VR untuk anda dapatkan pengalaman yang lebih mendalam!
Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Among UsAnimasi Among Us